Μόσχα: Eδώ είμαστε αν αποτύχει το ΝΑΤΟ στα ελληνοτουρκικά – Κοσμοδρόμιο\nΓια πρώτη φορά η Μόσχα δηλώνει απερίφραστα ότι είναι έτοιμη να παρέμβει στο ελληνοτουρκικό ζήτημα προκειμένου να συνδράμει στην αποκλιμάκωση της έντασης στην Ανατολική Μεσόγειο. Απαντώντας σε ερώτηση του δημοσιογράφου Θανάση Αυγερινού για το Open, το ρωσικό υπουργείο Εξωτερικών έκανε λόγο για δυνατότητα παρέμβασης της ρωσικής διπλωματίας, με την προϋπόθεση ότι θα της ζητηθεί από τις ενδιαφερόμενες πλευρές, καθώς δεν συνηθίζει να εμπλέκεται σε ενδοΝΑΤΟϊκές υποθέσεις.\nΑναλυτικά η αποκλειστική απάντηση του ρωσικού ΥΠΕΞ στον Θανάση Αυγερινό και το Open:\nΣτη Μόσχα επανειλημμένως έχουμε σχολιάσει την κατάσταση πραγμάτων στην ανατολική Μεσόγειο. Παρακολουθούμε προσεκτικά την κατάσταση και, αναμφισβήτητα, ανησυχούμε από την παρούσα κλιμάκωση της έντασης στην περιοχή.\nΩς γνωστόν, η Ελλάδα και η Τουρκία είναι μέλη της Βορειοατλαντικής Συμμαχίας. Εκεί σίγουρα υπάρχουν οι ‘συνταγές’ για την συμφιλίωση των συμμάχων, τη διευθέτηση τέτοιου είδους εκρηκτικών καταστάσεων.\nΕίναι αυτονόητο ότι θα συνεχίσουμε να ασχολούμαστε με τα ζητήματα αυτά στον πολιτικό μας διάλογο με την Κύπρο, μεταξύ άλλων επίκαιρων διεθνών και περιφερειακών θεμάτων.\nΖώνη υψηλού κινδύνου το Παρίσι, ο κορονοϊός πολιορκεί την Ευρώπη


Τι είναι το GDPR και πως επηρεάζει την επιχείρησή σας | Επιχειρηματικότητα\n8 Ιουνίου 2018 , Από: Θάνος Μπαμπης\nΑπό την 25η Μαΐου 2018 τίθεται σε ισχύ ο Γενικός Κανονισμός για την Προστασία Δεδομένων, γνωστός ως GDPR (General Data Protection Regulation).\nΕξαιτίας του κανονισμού GDPR, οι επιχειρήσεις έχουν ήδη αρχίσει να πραγματοποιούν θεμελιώδεις αλλαγές στον τρόπο λειτουργίας τους και στις μεθόδους διαχείρισης κινδύνου που εφαρμόζουν. Σε λιγότερο από έναν χρόνο από σήμερα, οι επιχειρήσεις πρέπει να προσαρμόσουν τις υποδομές τους, για να αποφύγουν τα υψηλά πρόστιμα.\nΚάθε εταιρία που χειρίζεται προσωπικά δεδομένα τα οποία αφορούν σε άτομα εντός της Ευρωπαϊκής Ένωσης, θα είναι υποχρεωμένη να συμμορφωθεί πλήρως με το νέο κανονισμό της Ευρωπαικής Ένωσης GDPR, επανεξετάζοντας ή και αναθεωρώντας όλες τις διαδικασίες διαχείρισης των πληροφοριών τους, κάτι που αποτελεί τη μεγαλύτερη αλλαγή στην νομοθεσία περί προστασίας των δεδομένων τα τελευταία σχεδόν 20 χρόνια.\nΤα στοιχεία μπορεί να αποκαλύπτουν την ταυτότητα του ατόμου, το φύλο του, την ηλικία του, τον τόπο διαμονής, την οικογενειακή του κατάσταση, την εργασιακή του σχέση αλλά και ακόμη πιο προσωπικές πληροφορίες όπως τις συνήθειές του, και τις προτιμήσεις του.\nΤι είναι ο κανονισμός GDPR και πώς φτάσαμε εδώ;\nΟ γενικός κανονισμός για την προστασία δεδομένων (GDPR) εισάγει νέους κανόνες οι οποίοι θα επηρεάσουν εταιρείες σε ολόκληρο τον κόσμο. Θα εφαρμοστεί τόσο σε εταιρείες του Ευρωπαϊκού Οικονομικού Χώρου, όσο και σε άλλες, οι οποίες συναλλάσσονται με αγορές ή πολίτες στο εσωτερικό της Ευρωπαϊκής Ένωσης (ΕΕ). Επιγραμματικά, ο κανονισμός GDPR δίνει στους πολίτες της ΕΕ νέα δικαιώματα σε σχέση με τα προσωπικά τους δεδομένα, όπως, μεταξύ άλλων, το δικαίωμα να αποσύρουν τη συγκατάθεσή τους, καθώς και ευκολότερη πρόσβαση στα δεδομένα που τους ανήκουν. Αναγκάζει τις επιχειρήσεις να αναλάβουν μεγαλύτερη ευθύνη για τα δεδομένα χρηστών τα οποία συλλέγουν και να εξασφαλίσουν ότι κάνουν ό,τι καλύτερο μπορούν για την προστασία των δεδομένων αυτών.Δύο είναι οι λόγοι που οδήγησαν στη δημιουργία αυτού του κανονισμού. Ο πρώτος είναι οι ίδιοι οι πολίτες να έχουν τον έλεγχο των δεδομένων τους. Οι εταιρείες δεν θα μπορούν πλέον να συλλέγουν οποιαδήποτε πληροφορία επιθυμούν, αν δεν συντρέχει σοβαρός λόγος.Δεύτερον, κάθε χώρα έχει χωριστή νομοθεσία για τον έλεγχο των δεδομένων των χρηστών. Τι συμβαίνει όμως όταν μια εταιρεία με έδρα την Ελλάδα έχει πελάτες στην Ιταλία, τη Γερμανία και την Ισπανία; Ποιος νόμος ισχύει σε αυτήν την περίπτωση; Με τον κανονισμό GDPR θα μειωθεί η «σύγχυση» και θα είναι ευκολότερο να διαπιστωθούν οι κανόνες που ισχύουν σε κάθε περίπτωση. Δεν θα υπάρχουν πλέον δικαιολογίες.Για να είμαστε ειλικρινείς, ορισμένες χώρες ήδη διαθέτουν νόμους παρόμοιους με τον κανονισμό GDPR, αλλά με μία σημαντική διαφορά: τα τρομακτικά πρόστιμα! Στην περίπτωση του GDPR, οι ποινές μη συμμόρφωσης είναι πολύ υψηλές, τρομάζοντας ακόμα και τους μεγάλους παίκτες. Τα πρόστιμα μπορούν να φτάσουν στο 4% του ετήσιου κύκλου εργασιών ή στα 20 εκατομμύρια ευρώ (οποιοδήποτε από τα δύο ποσά είναι υψηλότερο).Οι επιχειρήσεις δεν έχουν άλλη επιλογή από τη συμμόρφωση. Τα πρόστιμα και οι πιθανές κυρώσεις είναι ένα ρίσκο που κανείς δεν μπορεί να αγνοήσει. Όσο νωρίτερα αρχίσετε να προετοιμάζεστε, τόσο καλύτερα.\nΗ αρχή γίνεται με μια ανάλυση των ελλείψεων. Ερευνήστε τι πρέπει να κάνετε για να ευθυγραμμιστείτε με τους νέους κανόνες, καθώς υπάρχουν πολύ συγκεκριμένες κατευθυντήριες γραμμές. Κάντε σύγκριση με την υφιστάμενη δομή και τις διαδικασίες σας και στη συνέχεια εντοπίστε τις ελλείψεις.Από εκεί και πέρα, μπορείτε να χτίσετε τον οδικό χάρτη σας. Είναι σημαντικό να εξασφαλίσετε ότι η εταιρεία σας έχει επίγνωση των προσδοκιών της από τους εργαζομένους, σε κάθε σημείο της διαδρομής. Όσο πιο πολύ το καθυστερείτε, τόσο πιο πιθανό είναι να καταλήξετε σε μια κατάσταση πανικού. Άρα είναι καλό να αρχίσετε να προετοιμάζεστε από τώρα και αν δεν ξέρετε από πού να ξεκινήσετε, υπάρχουν ειδικοί που μπορούν να σας βοηθήσουν. Ξεκινήστε ρωτώντας τον νομικό σας σύμβουλο.\nΌχι. Το GDPR πάνω από όλα αφορά τις διαδικασίες ασφαλείας και τη διαχείριση κινδύνου. Η τεχνολογία είναι ένα κομμάτι του, αλλά δεν υπάρχει ένα συγκεκριμένο προϊόν το οποίο μπορεί να λύσει όλα σας τα προβλήματα. Η τεχνολογία δεν θα λειτουργήσει αν δεν συνεργάζονται όλοι οι τομείς.Πολλοί πιστεύουν, ότι η ασφάλεια στον κυβερνοχώρο είναι πρόβλημα τεχνολογίας, στο οποίο απαντάμε με τεχνολογία. Ωστόσο, οι κακοί γίνονται όλο και πιο ευφυείς. Η τεχνολογία από μόνη της δεν μπορεί να τους σταματήσει. Θα αναζητήσουν κάθε αδυναμία η οποία μπορεί να τους ανοίξει τον δρόμο. Επίσης, ο κανονισμός GDPR αναφέρει ότι οι οργανισμοί πρέπει να ορίσουν έναν υπεύθυνο προστασίας δεδομένων (data protection officer) ο οποίος δεν θα είναι το ίδιο άτομο με τον υπεύθυνο κινδύνων (risk officer) και δεν θα ανήκει σε κάποιο από τα ήδη υπάρχοντα τμήματα μηχανοργάνωσης (ΙΤ).Οι υπεύθυνοι προστασίας δεδομένων έχουν ειδική αποστολή, αλλά είναι ιδιαίτερα σημαντικό ο ρόλος τους να είναι εκτός του τμήματος ΙΤ και εκτός διοικητικού συμβουλίου, ώστε να είναι αυτόνομοι να λαμβάνουν αποφάσεις οι οποίες θα προάγουν τη συμμόρφωση.Και πάλι, το θέμα είναι να εξασφαλιστεί ότι οι εταιρείες αναγνωρίζουν το μέγεθος της ευθύνης που φέρουν όταν συλλέγουν και μεταφέρουν δεδομένα άλλων ανθρώπων.\nΠώς επηρεάζει ο κανονισμός GDPR το πώς θα αντιμετωπίσω μια παραβίαση δεδομένων;\nΣήμερα, σε ορισμένες χώρες της ΕΕ, αν ένας οργανισμός υποστεί παραβίαση δεδομένων δεν είναι υποχρεωμένος να το αποκαλύψει σε κανέναν. Βέβαια, για λόγους ηθικής αλλά και δεοντολογίας, ορισμένες εταιρείες νιώθουν την υποχρέωση να το κάνουν, ειδικά αν η παραβίαση αφορά άμεσα τους πελάτες τους.Όμως τώρα με τον κανονισμό GDPR, αυτό θα είναι αναγκαστικό. Αν δεν αναφέρετε μια παραβίαση εντός 72 ωρών, θα αρχίσουν τα πρόστιμα.


Αναστάσιος: Ημερίδα με θέμα: «Ταυτότητα φύλου - Μία διεπιστημονική προσέγγιση»\nΟ Μακαριώτατος Αρχιεπίσκοπος Αθηνών και πάσης Ελλάδος κ. Ιερώνυμος απέστειλε χαιρετισμό στο Συνέδριο μέσω εκπροσώπου του, του Σεβασμιωτάτου Μητροπολίτου Βελεστίνου κ. Δαμασκηνού, στον οποίο τονίζει και τα εξής: «Η διαβούλευση και η πιθανή νομοθέτηση της δυνατότητας προσδιορισμού του φύλου, ανεξαρτήτως των σωματικών δεδομένων, προβάλλει και στην πατρίδα μας τελευταία ως ένα από τα επιτεύγματα της νεωτερικότητας. Και είναι απορίας άξιον πως άνθρωποι αυτοπροσδιοριζόμενοι ως προοδευτικοί και φιλελεύθεροι, οι οποίοι κατηγορούν την Εκκλησία για απαξίωση και υποτίμηση της σωματικότητας στον άνθρωπο, πρεσβεύουν έναν ανθρώπινο “εαυτό” ανεξάρτητο από το σώμα. Πρόκειται για παρωχημένο δυϊσμό ενδεδυμένο με σύγχρονη ευτέλεια».


Nokia: δυνατή ενημέρωση της εφαρμογής της κάμερας! - GizChina Greece\nΗ HMD Global έχει κυκλοφορήσει μια τεράστια ενημέρωση για την εφαρμογή Nokia Camera (έκδοση 90.0.1123.20). Προσφέρει πολλά νέα χαρακτηριστικά, όπως το Google Lens, Motion Photos και ένα ολοκαίνουργιο UI. Έρχεται σε μέγεθος 247MB και λειτουργεί απο ότι ξέρουμε μέχρι τώρα στα 7 Plus και 8 Sirocco. Το 6.1 εμφανίζει σφάλμα ασυμβατότητας, ενώ το 6.1 Plus έρχεται με προεγκατεστημένη τη νέα εφαρμογή. Δεν γνωρίζουμε αν λειτουργεί σωστά στις υπόλοιπες συσκευές.\nΑκριβώς όπως στα OnePlus και ASUS, το Google Lens ενσωματώνεται πλέον στην προεπιλεγμένη εφαρμογή της κάμερας της Nokia και λειτουργεί μέσω αυτής για να αναγνωρίζει αντικείμενα. Η Motion Photo είναι ένα μικρό βίντεο από κάθε πλευρά της φωτογραφίας που τραβάτε. Στη συνέχεια, μπορείτε να αποθηκεύσετε το αρχείο ως GIF ή ακόμα και σαν απλή φωτογραφία. Αν θέλετε να αποκτήσετε την πιο πρόσφατη έκδοση της εφαρμογής φωτογραφικής μηχανής της Nokia θα την βρείτε στο Google Play.\nTags: Google Lensmotion photoNokia Camera\nNext post Zeblaze Crystal 2: αδιάβροχο smartwatch με αυτονομία 7 ημερών, στα 25€!\nPrevious post DJI Mavic Air: αποκτήστε το κορυφαίο drone σε flash sale με 627€!!


Εναντιοδρομίες: Δεκεμβρίου 2014\nRui Palha: «Δεν είμαι επαγγελματίας φωτογράφος, είμαι και θα είμαι ένας παντοτινός ερασιτέχνης»\nΕμπνευσμένος από τους Henri Cartier Bresson, Garry Winogrand και Elliott Erwitt, ο 61χρονος Πορτογάλος Rui Palha είναι ένας αυτοδίδακτος «μάστορας» της ασπρόμαυρης ανθρωποκεντρικής φωτογραφίας δρόμου και, παράλληλα, κάτοικος κι «εραστής» της Λισαβόνας. Αν και προτιμά να εκφράζεται μέσα από τις φωτογραφίες, κι όχι τις λέξεις, απάντησε με ευγένεια και σεμνότητα σε όσες ερωτήσεις του απευθύναμε.\nΦωτογραφίζεις από 14 χρονών, αρχικά ως χόμπι. Τι σε τράβηξε στον κόσμο της φωτογραφίας; Είσαι αυτοδίδακτος; Και πότε αυτό το χόμπι εξελίχτηκε σε δουλειά;\nΠρώτα από όλα, χρειάζεται να «πω» ότι δεν είμαι τόσο καλός στο να εκφράζω τα συναισθήματα ή τις σκέψεις μου με τις λέξεις. Προτιμώ να το κάνω μέσω των εικόνων, αλλά θα προσπαθήσω να βάλω σε λόγια αυτά που θέλεις να μάθεις για μένα. Η φωτογραφία είναι ένα χόμπι από όταν ήμουν 14 χρονών. Είχα το δικό μου σκοτεινό θάλαμο, αλλά, για να είμαι ειλικρινής, το μόνο που μου άρεσε ήταν να «πατάω το κουμπί» στους δρόμους. Η φωτογραφία είχε ένα είδος μαγείας για μένα. Το να σταματάς μια στιγμή στο χρόνο είναι εκπληκτικό συναίσθημα. Ήμουν κι είμαι εντελώς αυτοδίδακτος. Ό,τι γνωρίζω, το έμαθα στους δρόμους, μέσα από βιβλία, παρατηρώντας φωτογραφίες άλλων φωτογράφων, Δεν είμαι επαγγελματίας φωτογράφος, είμαι και θα είμαι ένας παντοτινός ερασιτέχνης. Με αυτό τον τρόπο κάνω αυτό που θέλω εγώ κι όχι ό,τι θέλουν οι άλλοι.\nΚατονόμασέ μου, λοιπόν, κάποιους φωτογράφους που διαμόρφωσαν το «βλέμμα» σου.\nΟ Henri Cartier Bresson, όντως, ο Garry Winogrand, ο Elliott Erwitt, είναι η «έμπνευσή» μου, μεταξύ άλλων. Έμαθα πολλά παρατηρώντας τη δουλειά τους.\nΕστιάζεις αποκλειστικά στη Λισαβόνα, όπου ζεις. Θα μπορούσες να περιγράψεις τη σχέση σου με αυτή την τόσο φωτογενή πόλη;\nΗ Λισαβόνα είναι μια πολύ όμορφη μικρή πόλη με ένα ξεχωριστό φως. Είναι πρόκληση να βλέπεις κάτι καινούριο, όταν περπατάς στα ίδια μέρη διαρκώς. Επαναλαμβάνω το ίδιο δρομολόγιο από μέρα σε μέρα, αλλά πάντοτε μοιάζει διαφορετικό. Θα μπορούσα να κάνω το είδος της φωτογραφίας μου οπουδήποτε. Ασφαλώς θα ήθελα να ταξιδέψω περισσότερο, σε διαφορετικά μέρη, με διαφορετικούς ανθρώπους και σε διαφορετικά περιβάλλοντα. Αλλά ζω στη Λισαβόνα και την αγαπώ… είναι η πόλη «μου»… Ξέρω την κάθε της γωνιά, την κάθε της πέτρα και, πολύ σημαντικό, πολλούς ανθρώπους. Κατά τα άλλα, είναι ιδανική για τη δημιουργικότητα. Πρέπει να προσπαθώ να κάνω διαφορετικά «πράγματα» στα ίδια μέρη, να δοκιμάζω διαφορετικά καδραρίσματα και πάντοτε να αναζητώ εκείνη την «ξεχωριστή στιγμή».\nΦωτογραφίζεις σε ασπρόμαυρο. Γιατί;\nΑν και στο παρελθόν δοκίμασα μερικές φορές το έγχρωμο, πάντοτε αγαπούσα και προτιμούσα το ασπρόμαυρο, βεβαίως. Υπάρχουν άνθρωποι που λένε «όχι χρώμα, όχι ψεύδος» και, κατά κάποιο τρόπο, συμφωνώ με αυτή την έννοια. Αν κοιτάξεις μια ασπρόμαυρη φωτογραφία κι αισθανθείς κάτι ευχάριστο, ή αν σου αρέσει πολύ, αυτό συμβαίνει, γιατί η φωτογραφία σου «λέει» κάτι χωρίς τεχνάσματα ή περισπασμούς και, με βεβαιότητα, είναι καλή. Κάποιες φορές μια έγχρωμη φωτογραφία είναι ελκυστική, επειδή ο συνδυασμός των χρωμάτων είναι όμορφος.\nΑυτό δε σημαίνει ότι δε μου αρέσουν οι έγχρωμες φωτογραφίες. Υπάρχουν σπουδαίοι φωτορεπόρτερ που χρησιμοποιούν το έγχρωμο. Ωστόσο, χρησιμοποιώ μονάχα το ασπρόμαυρο στις μέρες μας. Ο Ted Grant (σημ.: θεωρείται ο σπουδαιότερος εν ζωή Καναδός φωτογράφος) έχει γράψει, και συμφωνώ: «Όταν φωτογραφίζεις ανθρώπους με έγχρωμο, φωτογραφίζεις το χρώμα των ρούχων τους. Όταν τους φωτογραφίζεις με ασπρόμαυρο, φωτογραφίζεις τις ψυχές τους».\nΠρέπει να διευκολύνουμε την ικανότητά μας να «παρατηρούμε» και να «βλέπουμε» ενδιαφέρουσες στιγμές, αστείες στιγμές, διαφορετικές στιγμές, δημιουργικά καδραρίσματα… Πρέπει να κατανοήσουμε το «φως» και να προσπαθούμε να το χρησιμοποιούμε με τον καλύτερο δυνατό τρόπο.\nΠοια είναι η σχέση σου με τα ανθρώπινα υποκείμενα των φωτογραφιών σου;\nΠρέπει να αντλούμε όλη την ομορφιά και την προσωπικότητα ενός «μοντέλου του δρόμου» μιλώντας μαζί του/της, ακούγοντάς τον/την, σεβόμενοί τους… με αυτό τον τρόπο μαθαίνουμε πολλά καθημερινά. Πρέπει να αγαπάς τους ανθρώπους… και να τους σέβεσαι.\nΠάντοτε προσπαθώ να δείχνω, ανάμεσα στις σκηνές πραγματικής ζωής της καθημερινότητας, την ομορφιά που κρύβεται μέσα στους άγνωστους ανθρώπους, τα «μοντέλα δρόμου» μου, την ομορφιά της ανθρώπινης φυλής, ανεξάρτητα από χρώμα, θρησκεία ή πολιτική τοποθέτηση. Πάντοτε ένιωθα εντυπωσιασμένος, ίσως κι υπνωτισμένος, με την κίνηση των ανθρώπων, τις εκφράσεις τους, τις αντιδράσεις τους… Αισθανόμουν ότι ήταν μεγάλη πρόκληση να προσπαθήσω να αιχμαλωτίσω τη φασαρία της καθημερινότητας κι ένας τρόπος να μάθω πολλά για τον περιβάλλοντα κόσμο. Στο φωτογραφικό μου κόσμο όλοι οι άνθρωποι είναι μοναδικοί, κι αποτελούν το πιο σημαντικό κομμάτι των φωτογραφιών μου.\nΗ ακόλουθη πρόταση με προσδιορίζει ως φωτογράφο: «Η φωτογραφία είναι ένα πολύ σημαντικό μέρος του χώρου μου… σημαίνει το να ανακαλύπτω, να αιχμαλωτίζω, να δίνω ροή σε ό,τι η καρδιά αισθάνεται και βλέπει μια δεδομένη στιγμή, σημαίνει να βρίσκομαι στο δρόμο, να προσπαθώ, να γνωρίζω, να μαθαίνω και, ουσιαστικά, να εξασκώ την ελευθερία της ύπαρξης, της ζωής, της σκέψης»…\nΚάποιες φορές, τα μάτια των υποκειμένων σου βρίσκονται εκτός κάδρου- άλλοτε τα φωτογραφίζεις από τη μέση και κάτω. Είναι συνειδητή επιλογή;\nΓιατί είναι η φωτογραφία δρόμου τόσο σημαντική για σένα;\nΥπάρχουν τόσες ελκυστικές παράμετροι στους δρόμους… η ίδια η στιγμή καδραρισμένη όσο καλύτερα γίνεται, η μαγεία του φωτισμού, ένα καδράρισμα που «σπρώχνει» το βλέμμα μου, μια σκηνή που κατασκευάζω στο μυαλό μου, ο «γραφισμός» που οι άνθρωποι «σχεδιάζουν», όταν κινούνται. Η φωτογραφία δρόμου δεν είναι ένας εύκολος τρόπος να κάνεις φωτογραφία… πρέπει να είμαστε γενναίοι, οξύνοες. Πρέπει να διαθέτουμε την ικανότητα να προβλέπουμε τη στιγμή, πριν συμβεί. Η φωτογραφία δρόμου είναι, πράγματι, μια πρόκληση κι ένας εκπληκτικός τρόπος να είσαι κοντά στους ανθρώπους μαθαίνοντας πολλά καθημερινά.\nΟι φωτογραφίες σου συχνά αποπνέουν μια «φθινοπωρινή», μελαγχολική αίσθηση. Αν ήταν μουσική, ποιο μουσικό είδος θα ήταν πιο κοντά στην ουσία τους;\nΗ τζαζ, πάντοτε η τζαζ- πράγματι.\nΈχεις να παρουσιάσεις καινούρια δουλειά καιρό. Δουλεύεις αυτό το διάστημα πάνω σε κάτι;\nΠάντοτε «δουλεύω» πάνω σε καινούρια projects. Πάντοτε. Το πιο σημαντικό είναι, όντως, ο «δρόμος». Αλλά, πέρα από το να αναζητώ αδιάκοπα «τη» φωτογραφία, ασχολούμαι με ορισμένα κοινωνικά εγχειρήματα σε δύσκολες περιοχές της Λισαβόνας. Πάντοτε προσπαθώ να βρίσκομαι κοντά σε ανθρώπους που είναι αυθεντικοί, κι εξακολουθώ να μαθαίνω πολλά από τον κοινό πολίτη στο δρόμο. Αυτό είναι ένα συνεχιζόμενο εγχείρημα και διαρκώς έχει μια κοινωνιολογική διάσταση που μου αρέσει. Όπως πιθανότατα ξέρεις, είχα προσκληθεί στο Μακάο, για να καταγράψω τη ζωή στο δρόμο αυτής της κινέζικης πόλης. Ήταν υπέροχα και μου άρεσε πολύ.\nΔείγματα της πολύπλευρης φωτογραφικής δουλειάς του Rui Palha μπορείτε να αναζητήσετε στο site του http://www.ruipalha.com/ .\nΑναρτήθηκε από Yannis Kontos στις 7:00 π.μ. Δεν υπάρχουν σχόλια:\nΕτικέτες Συνέντευξη, Φωτογραφία\nΑπόλλων Κουσκουμβεκάκης: «Θεωρώ τον εαυτό μου άνθρωπο της μουσικής δράσης»\nΞεκίνησα, πιτσιρικάς, στο Ωδείο κλασική κιθάρα. Στα 3 χρόνια την παράτησα, δε μου έκανε. Έπαιζα ηλεκτρική κιθάρα σε συγκροτήματα ροκ επαγγελματικά, βιοποριζόμουν από το ροκ. Έπαιζα κάθε βράδυ στο «Tiffany’s» στην Πλάκα. Είσαι πολύ μικρός για να το θυμάσαι. Μετά μεγάλωσα λίγο, «σοβαρεύτηκα», αποφάσισα να συνεχίσω τις σπουδές μου στην κλασική κιθάρα, μεγάλος έρωτας, τις τελείωσα, δισκογραφία στην κλασική κιθάρα ως σολίστ, συναυλίες από δω κι από κει, το βαρέθηκα, μοναξιά μεγάλη. Ασχολήθηκα με τη μουσική δωματίου, κάναμε ένα τρίο, γυρίσαμε το μισό κόσμο, το βαρέθηκα! Έπειτα, άρχισα να ανοίγω άλλα «παράθυρα», τελειώνοντας τα θεωρητικά μου, χρειάζονται 11-12 χρόνια για αυτό το σκοπό. Όλα αυτά με οδήγησαν σε άλλες μουσικές ατραπούς: άρχισα να αναλαμβάνω την ενορχήστρωση προγραμμάτων με θεματολογία γύρω από το καλό ελληνικό τραγούδι.\nΌχι, αλλά η κατάσταση έχει φτάσει στα άκρα. Έχει εκλείψει η ειδικότητα του παραγωγού. Να πουλήσει τι; Ένα CD που θα πουλήσει 30 κομμάτια; Όχι επειδή είναι το δικό μου, αλλά και δουλειές εμπορικών ονομάτων. Ο καθένας μπορεί να το «κατεβάσει» από το διαδίκτυο. Γιατί να το αγοράσει; Πρέπει να είναι πολύ μερακλής ο ακροατής. Επειδή έκανα έρευνα πριν καταλήξω στο «Μετρονόμο» του φίλου Θανάση Συλιβού, είναι εξαιρετικά σπάνιο αυτή τη στιγμή να βρεις εταιρεία που να σου χρηματοδοτήσει μια παραγωγή. Στη δικιά μου περίπτωση δεν είναι κακό. Με τις επαφές που έχω θα μπορούσα να βρω μια εταιρεία, αλλά δεν το επέλεξα, ήθελα να έχω την ιδιοκτησία του project, που είναι πολύ ακριβό, μόνο η ορχήστρα περιλαμβάνει 25 άτομα! Επέλεξα, λοιπόν, να επωμιστώ το δυσβάστακτο κόστος.\nΕυχαριστώ θερμά τον Απόλλωνα Κουσκουμβεκάκη για την απολαυστική συνομιλία και τον Θανάση Συλιβό, «ψυχή» του «Μετρονόμου», για τη βοήθεια στην πραγματοποίησή της.\nΜια ζωντανή «γεύση» του Νοέμβρη των ματιών της μπορείτε να πάρετε στις 15 Δεκεμβρίου στον «Ιανό», όπου θα παρουσιαστούν 7 από τα τραγούδια του CD, καθώς κι άλλα τόσα ακυκλοφόρητα.\nΑπόλλων Κουσκουμβεκάκης: «Θεωρώ τον εαυτό μου άνθρ...


Φιλική νίκη της ΑΕΛ επί του Πανσερραϊκού - Ράδιο Ελασσόνα 88.4\nHome / 884 / ΑΕΛ / Αθλητικά / Φιλική νίκη της ΑΕΛ επί του Πανσερραϊκού\nΦιλική νίκη της ΑΕΛ επί του Πανσερραϊκού\n8/28/2021 09:07:00 μ.μ.\nΗ ΑΕΛ επικράτησε με 4-1 στο έκτο φιλικό παιχνίδι προετοιμασίας το Σάββατο (28/08) στο Στάδιο Αλκαζάρ, με αντίπαλο τον Πανσερραϊκό.\nΜπορεί να βρέθηκε πίσω στο σκορ, η ομάδα της ΑΕΛ ανέτρεψε πλήρως την κατάσταση και επικράτησε 4-1. Αντίθετα με ό,τι έδειξε στο πρώτο ημίχρονο με τη κακή εμφάνιση, στο δεύτερο ημίχρονο η ΑΕΛ ήταν «άλλη» ομάδα.\nΟ Πανσερραϊκός άνοιξε το σκορ μόλις στο 6ο λεπτό με το Πίντο.\nΗ ΑΕΛ ισοφάρισε σε 1-1 με αυτογκόλ του ποδοσφαιριστή του Πανσερραϊκού Δημητρίου στο 44ο λεπτό, για να κάνει την ολική ανατροπή με τα γκολ στο δεύτερο ημίχρονο του Παπαγεωργίου, του Μιλτιάδη και του Γαρουφαλιά.\nΗ αρχική ενδεκάδα της ΑΕΛ: Θεοδωρόπουλος, Μπέρτος, Μαξιμένκο, Ομάρ, Πατράλης, Ηλιάδης, Κολομπίνο (30' Κ. Παπαγεωργίου), Συμελίδης, Γιάκος, Νικολιάς, Όγκμποε.\nΑγωνίστηκαν ακόμα οι: Σουλούκος, Θ. Παπαγεωργίου, Θεολόγου, Μαϊδανός, Γκοτζαμανίδης, Γαρουφαλιάς, Μιλτιάδης, Γλυνός, Μαυριάς, Κούστα.\nΠηγή: .aelole.gr - larissanet.gr


Δευτέρα, 23 Νοεμβρίου 2009 00:00\nΠαρακαλείσθε να προσέλθετε στο Δημαρχείο (αίθουσα συνεδριάσεων δημοτικού συμβουλίου) την 24-11-2009 ημέρα Τρίτη και ώρα 19:00 σε τακτική συνεδρίαση προκειμένου να συζητήσουμε και να λάβουμε αποφάσεις στα παρακάτω θέματα της ημερήσιας διάταξης, ήτοι:\n1. Ενημέρωση-λήψη απόφασης για την απαγόρευση εγκατάστασης «Τσίρκο» που έχουν άγρια ζώα, στο δήμο Γρεβενών.\n2. Παράταση προθεσμίας εκτέλεσης του έργου: «Μονάδες επεξεργασίας λυμάτων με την μέθοδο των φυσικών συστημάτων για τους οικισμούς Μυρσίνας, Φελλίου, Αμυγδαλεών και Αγ. Θεοδώρων Δήμου Γρεβενών».\n3. Παράταση προθεσμίας εκτέλεσης του έργου: «Κατασκευή δεξαμενής Δ.Δ. Φελλίου».\n4. Έγκριση πρωτοκόλλου προσωρινής και οριστικής παραλαβής του έργου: «Διαμόρφωση αυλείου χώρου πέτρινου κτιρίου Δημοτικού Ωδείου».\n5. Έγκριση πρωτοκόλλου προσωρινής και οριστικής παραλαβής του έργου: «Διαγράμμιση διαβάσεων πεζών έτους 2004».\n6. Έγκριση πρωτοκόλλου προσωρινής και οριστικής παραλαβής του έργου: «Αποκατάσταση φθορών κεντρικής πλατείας Δ.Δ. Αγίων Θεοδώρων».\n7. Έγκριση πρωτοκόλλου προσωρινής και οριστικής παραλαβής του έργου με τίτλο: «Συντήρηση σχολής αστυφυλάκων (αντικατάσταση παραθύρων)».\n8. Έγκριση και παραλαβή της μελέτης «Μελέτη βελτίωσης δημοτικού αγροτικού δρόμου».\n9. Έγκριση και παραλαβή της μελέτης «Τοπογραφική αποτύπωση για βελτίωση χάραξης οδού».\n10. Έγκριση 1ου πρακτικού της Επιτροπής Παραλαβής Πράξης του έργου: «ΕΓΚΑΤΑΣΤΑΣΗ ΤΟΠΙΚΩΝ ΣΗΜΕΙΩΝ ΠΡΟΣΒΑΣΗΣ ΓΙΑ ΠΡΟΩΘΗΣΗ ΚΑΙ ΠΡΟΒΟΛΗ ΤΗΣ ΧΡΗΣΗΣ ΕΥΡΥΖΩΝΙΚΩΝ ΔΙΚΤΥΩΝ ΚΑΙ ΑΝΑΠΤΥΞΗ ΔΙΑΔΙΚΤΥΑΚΗΣ ΠΥΛΗΣ ΓΙΑ ΤΗΝ ΕΝΙΣΧΥΣΗ ΤΟΥ ΑΓΡΟΤΟΥΡΙΣΜΟΥ ΚΑΙ ΤΗΣ ΤΟΠΙΚΗΣ ΟΙΚΟΝΟΜΙΑΣ ΣΤΟ ΔΗΜΟ ΓΡΕΒΕΝΩΝ».\n11. Έγκριση 1ου Α.Π.Ε. εκτέλεσης του έργου: «Βελτίωση διαγραμμίσεων οδών (έτους 2009)».\n12. Έγκριση 1ου Α.Π.Ε. εκτέλεσης του έργου: «Συντήρηση κιγκλιδωμάτων (έτους 2009)».\n13. Έγκριση 1ου Α.Π.Ε. εκτέλεσης του έργου: «Χρωματισμοί ΕΠΑΛ-ΕΠΑΣ Δήμου Γρεβενών».\n14. Έγκριση 1ου Α.Π.Ε. εκτέλεσης του έργου: «Κατασκευή δεξαμενής Δ.Δ. Φελλίου».\n15. Έγκριση 1ου Α.Π.Ε. και 1ου ΠΚΤΜΝΕ εκτέλεσης του έργου: «Κατασκευή και συντήρηση αποδυτηρίων γηπέδων ΔΔ έτους 2008».\n16. Έγκριση 1ου Α.Π.Ε. και 1ου ΠΚΤΜΝΕ εκτέλεσης του έργου: «Κατασκευή χώρων εγκατάστασης υποσταθμών».\n17. Έγκριση 2ου Α.Π.Ε. (τακτοποιητικός) εκτέλεσης του έργου: «Κατασκευή τοίχων αντιστήριξης και βελτίωση οδών Δήμου Γρεβενών».\n18. Έγκριση 2ου Α.Π.Ε. και 1ου ΠΚΤΜΝΕ εκτέλεσης του έργου: «Κατασκευή δεξαμενής Δ.Δ. Μεγ. Σειρηνίου».\n19. Έγκριση 3ου Α.Π.Ε εκτέλεσης του έργου: «Βελτίωση-Επισκευή γηπέδου ποδοσφαίρου Δ.Δ. Αμυγδαλεών».\n20. Αποδοχή χρηματοδότησης ποσού (5.000,00) € για την συνέχιση εκτέλεσης του έργου: «Συντήρηση-βελτίωση κτιριακών εγκαταστάσεων ΤΕΕ Δ. Γρεβενών».\n21. Κατανομή επιχορήγησης 44.932,50 € από το Υπουργείο Εσωτερικών, για κάλυψη λειτουργικών δαπανών σχολείων του Δήμου Γρεβενών (Δ΄ κατανομή έτους 2009).\n22. Επιχορήγηση Ελληνικού Ερυθρού Σταυρού (Παράρτημα Γρεβενών).\n23. Έγκριση και καθορισμός του τρόπου εκτέλεσης του έργου: «ΒΕΛΤΙΩΣΗ ΚΟΙΜΗΤΗΡΙΩΝ Δ.Δ. ΔΗΜΟΥ ΓΡΕΒΕΝΩΝ».\n24. Έγκριση και καθορισμός του τρόπου εκτέλεσης του έργου: «Αναβάθμιση της εικόνας κοινοχρήστων χώρων και κτιρίων».\n25. Έγκριση και καθορισμός του τρόπου εκτέλεσης του έργου: «Κατασκευαστικές εργασίες 4ου - 7ου Δημοτικού Σχολείου Δ. Γρεβενών».\n26. Έγκριση και καθορισμός του τρόπου εκτέλεσης του έργου: «Αποπεράτωση στέγης στο 2ο και 6ο Νηπιαγωγείο».\n27. Έγκριση και καθορισμός του τρόπου εκτέλεσης του έργου: «Συντήρηση αθλητικών εγκαταστάσεων-χώρων (έτους 2009)».\n28. Έγκριση έκδοσης 2.0 Εγχειριδίου Διαχείρισης Ποιότητας & Διαχειριστικής Επάρκειας.\n29. Έγκριση τροποποίησης της σύμβασης για την «Επέκταση Μητροπολιτικού Δικτύου Οπτικών Ινών Δήμου Γρεβενών».\n30. Έγκριση κανονισμού λειτουργίας Νεκροταφείων Δ.Δ. Αμυγδαλεών.\n31. Καθορισμός δικαιώματος βοσκής έτους 2010.\n32. Καθορισμός θέσεων και περιοχών αμμοληψίας και καθορισμός τιμής μονάδος.\n33. Καθορισμός κοινόχρηστων χώρων των οποίων επιτρέπεται η παραχώρηση της χρήσης και επιβολή τελών για το έτος 2010.\n34. Επιβολή τελών διαφήμισης, για το έτος 2010.\n35. Τέλη ελεγχόμενης Στάθμευσης.\n36. Επιβολή τελών Καθαριότητας & Φωτισμού.\n37. Φόρος στους ηλεκτροδοτούμενους στεγασμένους και μη χώρους για το έτος 2010.\n38. Συγκρότηση της επιτροπής συμβιβαστικής επίλυσης φορολογικών διαφορών και αμφισβητήσεων για το έτος 2010.\n39. Συγκρότηση επιτροπής διενέργειας διαγωνισμών του άρθ. 1 του Π.Δ. 270/81 για την εκποίηση ή εκμίσθωση πραγμάτων του Δήμου έτους 2010.\n40. Ορισμός μελών για τη συγκρότηση επιτροπής εκτίμησης εκποιουμένων ακινήτων του Δήμου, για το έτος 2010 (άρθ. 7 του Π.Δ. 270/81).\n41. Ορισμός δύο δημοτικών συμβούλων ως μέλη της επιτροπής (άρθ. 186 Κ.Δ.Κ.) εκτίμησης εκποιουμένων ακινήτων του Δήμου για το έτος 2010.\n42. Διαγραφή βεβαιωμένου ποσού από χρήση χώρου λαϊκής αγοράς.\n43. Διαγραφή βεβαιωμένου ποσού.\n44. Ρύθμιση οφειλών.\n45. Επί αίτησης Δημητριάδου Μαρίας του Γεωργίου για χορήγηση άδειας πώλησης καπνοβιομηχανικών προϊόντων.\n46. Επί αίτησης Καλύβα Αθανασίου του Ευαγγέλου για χορήγηση άδειας πώλησης καπνοβιομηχανικών προϊόντων.\n47. Επί αίτησης Χαντάβα Ευρυβιάδη του Νικολάου για χορήγηση άδειας πώλησης καπνοβιομηχανικών προϊόντων.\n48. Έγκριση εκμίσθωσης ισογείου δημοτικού καταστήματος Ελάτου.\n49. Επέκταση του χρόνου της δωρεάν παραχώρησης χρήσης δημοτικής έκτασης εμβαδού (9.900) τ.μ. από το αριθ. 509α τεμ. Αγρ/τος Μυρσίνης στη ΔΙ.Α.ΔΥ.ΜΑ ΑΕ.\n50. «Κατασκευή υποδομών και λειτουργία του Χώρου Προσωρινής Αποθήκευσης Αδρανών Αποβλήτων Νομού Γρεβενών και αποκατάσταση ανενεργού δανειοθαλάμου αδρανών υλικών επί δημοτικής εκτάσεως στο Δήμο Γρεβενών».\n51. Κατασκευές και εγκαταστάσεις στους κοινόχρηστους χώρους.


Βρίσκεστε:Ατέχνως»Πολιτισμός»Βιβλίο»Βιβλιοπαρουσιάσεις»Αναμνήσεις ενός κουρέα\nΑναμνήσεις ενός κουρέα\tΑπό Σφυροδρέπανος\nΟι «αναμνήσεις ενός κουρέα» είναι ένα βιβλίο που αναβλύζει λαϊκές μυρωδιές και κυλάει ευχάριστα, όπως οι ιστορίες ενός κουρέα την ώρα που σε έχει στην καρέκλα του και περιποιείται τα μαλλιά –ενίοτε και τα μυαλά σου. Παράλληλα αποτυπώνει τη δυσωδία ενός αστικού κόσμου που παρακμάζει και από την κρεατομηχανή του πολέμου φτάνει στην ανάδειξη του Μουσολίνι και τη σταδιακή επικράτηση του φασισμού.\nΟ Τζιοβάνι Τζερμανέτο, κουρέας και στέλεχος του κομμουνιστικού κινήματος, στηλιτεύει με γλαφυρό τρόπο την παπ(αδ)οκρατία, που δεν αποτελεί ελληνικό προνόμιο (όπως κι άλλα πολλά φαινόμενα που περιγράφει το βιβλίο), τις λαϊκές δεισιδαιμονίες και την πνευματική καθυστέρηση και την αυξανόμενη καταστολή, που εντείνεται ευθέως ανάλογα με την ανοησία των αστυνομικών αρχών. Ενδεικτικό για αυτό το τελευταίο είναι ένα σπαρταριστό επεισόδιο όπου οι αστυνομικοί αγνοούν παντελώς τι είναι οι κομμουνιστικοί πυρήνες και νομίζουν ότι κατάφεραν τελικά να τους ανακαλύψουν σε κάτι βαλίτσες που βρήκαν στα γραφεία της οργάνωσης!\nΟ συγγραφέας περιγράφει την κατάσταση και τα οργανωτικά βήματα του εργατικού κινήματος της χώρας του στις αρχές του εικοστού αιώνα, και τη δική του μύηση στις γραμμές του ενιαίου ακόμα σοσιαλιστικού κόμματος. Πολύ σύντομα όμως διαφαίνονται οι διαχωριστικές γραμμές, που οδηγούν στη διάσπαση μεταξύ κομμουνιστών και ρεφορμιστών, με συνέπεια ο Τζερμανέτο να ζητάει διευκρινίσεις από ένα γάλλο σύντροφό του, που του συστήνεται ως σοσιαλιστής και να το ρωτάει: «τι είδους σοσιαλιστής;» (ένα ερώτημα άκρως επίκαιρο στις μέρες μας, που η εγχώρια πολιτική σκηνή έχει γεμίσει όψιμους αριστερούς κι αντιμνημονιακούς). Είναι χαρακτηριστικό πως η εφημερίδα του Μουσολίνι (που προέρχεται από τις τάξεις του σοσιαλιστικού κόμματος) πλέκει το εγκώμιο της δεξιάς πτέρυγας για την «υπεύθυνη πατριωτική» στάση της στον πρώτο παγκόσμιο πόλεμο.\nΟ Μπαρμπαντιράμε (προσωνύμιο του Τζερμανέτο) σχολιάζει κάπου πως το κόμμα είχε κολλήσει στο βούρκο του πολέμου. Οι κερδοσκόποι έμποροι που κάνουν χρυζές μπίζνες κι οι πλούσιοι που μένουν μακριά από μέτωπο είναι οι πιο φλογεροί επεμβατιστές-υποστηρικτές του πολέμου, όπου στέλνονται τα παιδιά του λαού να γίνουν κρέας για τα κανόνια της αστικής τους τάξης. Στο τέλος, οι νικητές και οι αιχμάλωτοι στρατιώτες έχουν την ίδια αξιολύπητη όψη, και δε διαφέρουν ουσιαστικά σε τίποτα, ενωμένοι στην κατάντια τους.\nΤα εργοστασιακά συμβούλια καταλαμβάνουν βασικές επιχειρήσεις, η επαρχία αφυπνίζεται από το χρόνιο λήθαργό της και σε όλη τη χώρα επικρατεί επαναστατικός αναβρασμός. Το καρότο των υποσχέσεων και των υποχωρήσεων διαδέχεται προσωρινά (κι εναλλάσσεται με) το μαστίγιο της καταστολής, εκ μέρους της τρομαγμένης αστικής τάξης. Αλλά το σοσιαλιστικό κόμμα δεν έχει σωστό προσανατολισμό, μένοντας πίσω κι από τις ανεβασμένες διαθέσεις των μαζών, που συγκροτούν εργοστασιακά συμβούλια, υψώνουν την κόκκινη σημαία στα εργοστάσια του Τορίνο αλλά δεν έχουν κεντρική εντολή, για να προχωρήσουν πιο πέρα.\nΗ διάσπαση με τη δεξιά, ρεφορμιστική πτέρυγα το 21’ έρχεται πολύ αργά, όταν έχει ήδη υποχωρήσει η επαναστατική παλίρροια. Η επικράτηση του Μουσολίνι, που θέτει σταδιακά εκτός νόμου τους πολιτικούς του αντιπάλους, έρχεται ως επιστέγασμα της τραγωδίας και της συντριπτικής ήττας του ιταλικού λαϊκού κινήματος.\nΗ περιγραφή του Τζερμανέτο δε διεισδύει πάντα στο βάθος των φαινομένων (χωρίς να είναι επιφανειακή) ούτε περιέχει βαριές πολιτικές αναλύσεις, που θα αποθαρρύνουν τον ανυποψίαστο αναγνώστη. Είναι μια ζωντανή, ρέουσα αφήγηση για γεγονότα και πρόσωπα, που θα φανούν πολύ οικεία στο ελληνικό κοινό και θα του δώσουν πολλές αφορμές να νιώσει ταύτιση, αλλά και να προβληματιστεί. Θα βρει κοντολογής ένα κομμάτι από τον εαυτό του κι αυτό ακριβώς είναι που έχει τη μεγαλύτερη σημασία σε ένα βιβλίο, όπως σημειώνει στο εισαγωγικό σημείωμα της ιταλικής έκδοσης ο Παλμίρο Τολιάτι.\nΥγ: Η ελληνική έκδοση έχει κι αυτή τη δική της ιστορία, καθώς το βιβλίο μεταφράστηκε από τα ρουμανικά από το Γιώργο Κέλα, που ήταν το νεότερο μέλος μιας ομάδας νέων που έκαναν την πρώτη αεροπειρατεία σε ελληνική πτήση, για να οδηγήσουν το αεροπλάνο στη Γιουγκοσλαβία και να πολεμήσουν μετά στις γραμμές του ΔΣΕ –όπως κι έγινε.\nΠροηγούμενη δημοσίευση «Ο θείο-Κώτσο της Θράκης» του Θανάση Μουσόπουλου\tΕπόμενη δημοσίευση Αναμνήσεις από τη «Μεθυσμένη πολιτεία» μας όπου, όλα εκεί, ανιστορούν την ξυπολυσιά και τη φτώχεια μας (4o)\tRelated Posts Οκτ 22, 2016 Χρ. Νταβαντζής, «Η πορεία ενός ανθρώπου που πάλεψε και συνεχίζει να παλεύει για τους ανθρώπους του μόχθου μέσα από τις γραμμές του ΚΚΕ»


" Συκοφάντης ": Σγουρίδης: «Δε πήρα το ‘χρίσμα’ γιατί δεν ήμουν αρεστός στο Τουρκικό Προξενείο Κομοτηνής» !\nΣγουρίδης: «Δε πήρα το ‘χρίσμα’ γιατί δεν ήμουν αρεστός στο Τουρκικό Προξενείο Κομοτηνής» !\nΟι «εισαγόμενοι» ψήφοι από την Προύσα, με καθοδήγηση του Τουρκικού Προξενείου Κομοτηνής, κατευθύνθηκαν προς τον υποψήφιο Περιφερειάρχη ΑΜ-Θ κ. Άρη Γιαννακίδη, ο οποίος, όπως μας είπαν, διατηρεί άριστες σχέσεις και επαφές με το Τουρκικό Προξενείο Κομοτηνής.\nΚαι … Ω του θαύματος!\nΕίδα με έκπληξη ότι οι 5 από τους 7 πρώτους σε ψήφους συμβούλους που εκλέγει, αν εκλεγεί, στη Ροδόπη ο εκλεκτός του ΠαΣοΚ υποψήφιος περιφερειάρχης Αρης Γιαννακίδης, της «Κοινωνικής Συμμαχίας», είναι μουσουλμάνοι!\nΔεν έχω τίποτα με τους μουσουλμάνους συμπατριώτες μας, τους εκτιμώ, τους σέβομαι και διατηρώ σχέσεις φιλίας και συνεργασίας με πολλούς από αυτούς.\nΑυτό όμως που συμβαίνει επί πολλά χρόνια στη Ροδόπη, δεν νομίζω ότι είναι… τυχαίο.\nΟύτε αυτό που συνέβη το βράδυ της Κυριακής είναι τυχαίο…\nΈως τώρα αλλοίωναν το εκλογικό αποτέλεσμα στην υπερνομαρχία Έβρου – Ροδόπης, παρότι ο Έβρος είχε προβάδισμα σε ψήφους.\nΤώρα θέλουν να αλώσουν και ολόκληρη την περιφέρεια Ανατολικής Μακεδονίας και Θράκης με τους μεταφερόμενους από την Τουρκία ψήφους.\nΣημειώνουμε ότι ο υποψήφιος του ΠΑΣΟΚ κ. Γιαννακίδης, ήρθε πρώτος σε ψήφους ΜΟΝΟΝ στο Νομό Ροδόπης, ενώ σε όλους τους άλλους νομούς της περιφέρειας Ανατ. Μακεδονίας – Θράκης, υπερίσχυσε ο κ. Γιώργος Παυλίδης, της «Περιφερειακής Αναγέννησης».\nΤο Τουρκικό Προξενείο «δούλεψε» πολύ καλά!\nΓιατί όμως προτιμήθηκε από το ΠαΣοΚ ο κ. Γιαννακίδης αντί του κ. Σγουρίδη;\nΤην απάντηση την έδωσε ο ίδιος ο κ. Σγουρίδης.\nΟ πρώην Βουλευτής και Αντιπρόεδρος της Βουλής κ. Παναγιώτης Σγουρίδης κατήγγειλε, με δηλώσεις του, ότι δεν έλαβε το χρίσμα του υποψηφίου Περιφερειάρχη ΑΜ-Θ, από το ΠαΣοΚ, γιατί δεν ήταν αρεστός στο Τουρκικό Προξενείο.\nΨηφοφόροι της Περιφέρειας Α.Μ. & Θράκης πρέπει να δώσουμε, την Κυριακή 14 Νοεμβρίου, απάντηση στα ερωτήματα:\n*- Ως πότε τα καραβάνια των εισαγόμενων ψηφοφόρων από την Τουρκία θα ρυθμίζουν την τύχη της Θράκης και ολοκλήρου της Περιφέρειας μας;\n*- Χάθηκε απ’ ορισμένους, η εθνική υπερηφάνεια μπροστά στο κομματικό συμφέρον. Θα τους αφήσουμε ατιμώρητους;\nΕπομένως ξέρουμε τι θα κάνουμε: ΘΑ καταψηφίσουμε, την Κυριακή 14 Νοεμβρίου, την κοινή επιλογή, του ΠαΣοΚ και του Τουρκικού Προξενείου Κομοτηνής, που είναι ο κ. Άρης Γιαννακίδης!\nΥ.Γ.:Την Κυριακή έφεραν 32 πούλμαν και εκατοντάδες Ι.Χ. από τη Τουρκία.\nΚαι ρωτάω: Αυτό θέλουμε;\nΑναρτήθηκε από Dimotion στις Παρασκευή, Νοεμβρίου 12, 2010


η ελιά: Έχε τον νου σου στο παιδί…\nΈχε τον νου σου στο παιδί…\nΟ επιπολασμός της παχυσαρκίας και του υπερβολικού βάρους αυξάνεται μεταξύ των παιδιών και των εφήβων. Είναι τόσο σημαντικά ζητήματα ώστε ο Παγκόσμιος Οργανισμός Υγείας να χαρακτηρίζει την παχυσαρκία «παγκόσμια επιδημία» με μακροπρόθεσμες αρνητικές συνέπειες στην υγεία των παιδιών και των εφήβων. Μεταξύ αυτών αυξάνει τον κίνδυνο εμφάνισης σακχαρώδους διαβήτη τύπου 2, υπέρτασης, καρδιαγγειακών νοσημάτων και κάποιων μορφών καρκίνου στην ενήλικη ζωή.\nΗ πιο σημαντική όμως επίπτωση της παιδικής παχυσαρκίας είναι η διατήρησή της και κατά την ενηλικίωση.Υπολογίζεται ότι το 50-80% των παχύσαρκων εφήβων θα εξελιχτούν σε παχύσαρκους ενήλικες\nΕχουν εκπονηθεί αρκετές μελέτες που εξετάζουν τα ποσοστά παχυσαρκίας των Ελληνόπουλων.\n• Για την περίοδο 2005-2006, 700 παιδιά 10-12 ετών από σχολεία της Αθήνας (τυχαίο δείγμα) στη μελέτη PANACEA, όπου μετρήθηκαν το ύψος και το βάρος, έδειξαν τα εξής: 8,6% των αγοριών και 9% των κοριτσιών ήταν παχύσαρκα, ενώ 33,9% των αγοριών και 22,1% των κοριτσιών ήταν υπέρβαρα.\n• Η πιο πρόσφατη μελέτη GRECO (Greek Childhood Obesity Study) (2009) σε αντιπροσωπευτικό δείγμα 4.786 παιδιών 10-12 ετών, όπου έγιναν άμεσες μετρήσεις των ανθρωπομετρικών στοιχείων, έδειξε τα εξής: τα επίπεδα υπέρβαρων και παχύσαρκων παιδιών ήταν 29,9% και 12,9% για τα αγόρια και 29,2% και 10,6% για τα κορίτσια (Farajian et al., 2011).\nΗ καθιστική ζωή, η οποία ειδικά στα παιδιά συνδέεται με αύξηση του χρόνου που δαπανούν μπροστά στην οθόνη, τα οδηγεί να είναι λιγότερο σωματικά δραστήρια και «κλέβει» χρόνο από δραστηριότητες που συμβάλλουν στην ανάπτυξη του εγκεφάλου, της φαντασίας και των κοινωνικών δεξιοτήτων τους.\n• Φροντίστε ώστε τα παιδιά ηλικίας έως 2 ετών να μην έχουν καμία ενασχόληση με δραστηριότητες μπροστά στην οθόνη.\n• Περιορίστε όσο το δυνατόν περισσότερο τον χρόνο που τα παιδιά και οι έφηβοι δαπανούν μπροστά στην οθόνη για λόγους ψυχαγωγίας (π.χ. τηλεόραση, ηλεκτρονικός υπολογιστής, ηλεκτρονικά παιχνίδια). Ο χρόνος που δαπανάται μπροστά στην οθόνη δεν θα πρέπει να ξεπερνά τις 1-2 ώρες ημερησίως.\nΓια μια υγιεινή και ισορροπημένη διατροφή\n• Διατηρήστε σταθερές απόψεις και υιοθετήστε σταθερό πρόγραμμα για τη διατροφή του παιδιού. Παράλληλα ενθαρρύνετε και υποστηρίξτε το παιδί για να ενισχυθεί η αυτονομία και η αυτοπεποίθησή του. Η προσέγγιση αυτή έχει τα καλύτερα αποτελέσματα για την προώθηση των υγιεινών συνηθειών.\n• Προτιμήστε την ήπια παρότρυνση και σχολιάστε την εμφάνιση, τη γεύση και την υφή του τροφίμου -για παράδειγμα ότι είναι νόστιμο- και μην επικεντρώνεστε σε πληροφορίες για τη θρεπτική του αξία.\n• Σερβίρετε πάντα έστω και μια μικρή ποσότητα στο πιάτο του. Σε περίπτωση που το τρόφιμο δεν καταναλωθεί, θα πρέπει να το απομακρύνετε χωρίς πίεση και σχόλια.\n• Αποφύγετε να ετοιμάσετε κάποιο άλλο τρόφιμο ειδικά για το παιδί που δεν προτιμά το κύριο φαγητό της ημέρας. Μπορείτε να πείτε «αυτό το φαγητό υπάρχει σήμερα για όλη την οικογένεια… δεν μπορούμε να φτιάξουμε κάτι διαφορετικό για εσένα… όταν πεινάσεις, έλα να φας. Αύριο θα έχουμε κάτι διαφορετικό».\n• Μην πιέζετε υπερβολικά τα παιδιά για να καταναλώσουν ή να περιορίσουν ένα τρόφιμο. Χρησιμοποιήστε την τακτική τού «περισσότερο» ή «λιγότερο» αντί για την τακτική τού «όλα» ή «τίποτα».\n• Την ώρα του φαγητού αποφύγετε να επικεντρώνετε την προσοχή σας στο παιδί που δεν τρώει το φαγητό του. Προτιμήστε να συζητήσετε ευχάριστα θέματα που δεν αφορούν το φαγητό.\n• Αν, παρ’ όλη την προσπάθεια, το παιδί δεν καταναλώσει το φαγητό του, μη θυμώσετε και μην ασκήσετε πίεση. Η υπερβολική πίεση επιφέρει τα αντίθετα αποτελέσματα. Δοκιμάστε μια διαφορετική προσέγγιση την επόμενη φορά.\n• Απομακρύνετε την τηλεόραση ή άλλον ηλεκτρονικό εξοπλισμό από τους χώρους στους οποίους περνούν τον περισσότερο χρόνο τους τα παιδιά και ιδιαίτερα από το υπνοδωμάτιό τους.\n• Στην περίπτωση που το παιδί παρακολουθήσει τηλεόραση, επιλέξτε προγράμματα υψηλής ποιότητας, κατάλληλα για την ηλικία του.\n• Παρακολουθήστε μαζί με τα παιδιά σας επιλεγμένες εκπομπές στην τηλεόραση ή ταινίες και βρείτε αφορμή να συζητήσετε τα μηνύματα που προβάλλουν.\nΌλες οι οθόνες θα πρέπει να είναι κλειστές κατά τη διάρκεια των γευμάτων.\n• Το χρονικό διάστημα που το παιδί θα αφιερώσει τελικά μπροστά στην οθόνη προσπαθήστε να μην εκτεθεί σε διαφημιστικά μηνύματα. Συζητήστε με τα παιδιά για τον ρόλο των διαφημίσεων, τις πληροφορίες που παρουσιάζονται σε αυτές και τα μηνύματα που προωθούν.\n• Προσπαθήστε να είστε ενήμεροι τόσο για τον χρόνο που τα παιδιά δαπανούν μπροστά στην οθόνη όσο και για την ποιότητα των προγραμμάτων που παρακολουθούν και των ιστοσελίδων που επισκέπτονται.\n• Μη χρησιμοποιείτε τον χρόνο μπροστά στην οθόνη ως ανταμοιβή ή ως τιμωρία.\n• Λειτουργήστε ως πρότυπο για τα παιδιά. Περιορίστε όσο το δυνατόν περισσότερο τον χρόνο που αφιερώνετε μπροστά στην τηλεόραση, τον υπολογιστή ή το κινητό τηλέφωνο.


Με κεκτημένη ταχύτητα, διπλό στο Αιγίνιο! - ΒΟΛΕΪ ΑΝΔΡΩΝ - ΟΛΥΜΠΙΑΚΟΣ Σ.Φ.Π.\nΜε κεκτημένη ταχύτητα, διπλό στο Αιγίνιο!\nΤα σετ: 0-3 σε 76’. 18-25 (23’), 22-25 (29’), 19-25 (24’)\n1ο σετ: 5-8, 12-16, 18-21, 18-25\n2ο σετ: 3-8, 12-16, 20-21, 22-25\n3ο σετ: 3-8, 11-16, 17-21, 19-25\nΝίκη Αιγινίου (Θ. Στράντζαλης): Δημητριάδης 1 (1 άσσος), Μαυροβουνιώτης 14 (13/20 επ., 1 μπλοκ, 56%υπ.-38%αρ.), Ντίνας 4 (1/5 επ., 3 μπλοκ), Στρούγκαρ 6 (6/19 επ.), Παπάζογλου 4 (1/5 επ., 3 μπλοκ), Παπαδόπουλος 10 (9/18 επ., 1 άσσος, 58%υπ.-48%αρ.), Ράκοβιτς -λ (55%υπ-36%αρ.), Μήλης 2 (1/1 επ., 1 άσσος), Κιοσσές, Γκορίδης, Παπαλεξίου\nΟΛΥΜΠΙΑΚΟΣ (Φερνάντο Μουνιόθ Μπενίτεθ): Οϊβάνεν 12 (10/18 επ., 1 άσσος, 1 μπλοκ), Στιβαχτής, Πετρέας 7 (5/10 επ., 2 μπλοκ), Ανδρεάδης 8 (4/8 επ., 1 άσσος, 3 μπλοκ), Αλεξίεφ 9 (8/15 επ., 1 μπλοκ, 55%υπ.-36%), Ραουβέρντικ 10 (10/14 επ., 45%υπ.-35%αρ.), Στεφάνου –λ (56%υπ.-56%αρ.)/ Ρουμελιωτάκης 5 (5/6 επ., 71%υπ.-43%αρ.), Ζουπάνης, Δαρίδης-λ, Ντρζίζγκα\nΟ προπονητής του Ολυμπιακού, Φερνάντο Μουνιόθ Μπενίτεθ δήλωσε μετά το ματς στο osfp.gr τα εξής: «Ξέραμε ότι για εμάς, το να έρθουμε εδώ μετά το ματς Πέμπτης στο Μπακού, δεν ήταν εύκολο στο να προετοιμασουμε όπως θέλαμε την ομάδα. Παρ’ όλα αυτά παίξαμε αρκετά για να κερδίσουμε με 3-0 και να μην έχουμε την παραμικρή απώλεια. Αφιερώνουμε τη νίκη στη Θύρα 7, είναι μια ιδιαίτερη μέρα για εμάς, αφού σήμερα τελέστηκε το μνημόσυνο στη μνήμη των φιλάθλων του Ολυμπιακού μετά από το τραγικό συμβάν της 8ης Φεβρουαρίου 1981. Επίσης ευχαριστούμε πολύ τους οπαδούς μας που ήρθαν σήμερα εδώ και μας υποστήριξαν τόσο ένθερμα».\nΟ αρχηγός του Ολυμπιακού, Κώστας Χριστοφιδέλης δήλωσε μετά το ματς στο osfp.gr τα εξής: «Ήταν μια πολύ δύσκολη εβδομάδα για εμάς αφού παιζόταν μια πρόκριση στους «8» στην ευρωπαϊκή διοργάνωση που μετέχουμε και στην οποία θέλουμε να διακριθούμε. Δώσαμε δυο παιχνίδια σε τρεις μέρες με δύσκολη μετακίνηση. Κερδίσαμε σήμερα, όχι το Αιγίνιο και δεν το λέω για να μειώσω τον αντίπαλό μας, αλλά την κούραση και θέλαμε να κερδίσουμε για πολλούς λόγους με βασικότερο να αφιερώσουμε τη νίκη στα θύματα της Θύρας 7».\nΟ Γιάννης Ρουμελιωτάκης που αναδείχθηκε MVP της αναμέτρησης δήλωσε στο osfp.gr τα εξής: «Είμαστε ικανοποιημένοι που κερδίσαμε και προσθέσαμε άλλους τρεις βαθμούς στο ενεργητικό μας. Ο δρόμος μας είναι μακρύς και έχουμε βαρύ πρόγραμμα με πολλά παιχνίδια. Το ξέρουμε αυτό, αλλά από κει και πέρα έχουμε μια ομάδα και ένα προπονητή που κάνει πολύ σωστή διαχείριση. Όλοι βοηθάνε τη στιγμή που πρέπει και αυτό είναι το μυστικό της πορείας μας έως τώρα. Ευχαριστούμε τον κόσμο που ήρθε σήμερα και μας ακολουθεί παντού, για τη δύναμη που μας δίνει. Κυριολεκτικά είναι παντού! Τους βλέπουμε σε κάθε γήπεδο που παίζουμε. Αφιερώνουμε τη νίκη στα θύματα της Θύρας 7».\nΣτην Ελλάδα, ο σύλλογος έχει τα περισσότερα Πρωταθλήματα (28), τα περισσότερα Κύπελλα (17), ενώ έχει και 2 Σούπερ Καπ και 4 Λιγκ Καπ. Επίσης 14 χρονιές ο Ολυμπιακός κατέκτησε Πρωτάθλημα και Κύπελλο κάνοντας το νταμπλ.


Single Mom Guide: Ο απόλυτος οδηγός επιβίωσης για κάθε single μαμά εκεί έξω! - Queen.gr\nΗ ανατροφή ενός παιδιού είναι μία καθημερινή πρόκληση.\nΌσες από εμάς είχαμε τη χαρά να γίνουμε μανούλες, γνωρίζουμε πόσο απαιτητική μπορεί να γίνει μία καθημερινότητα που περιλαμβάνει παιδιά, γραφείο, μαγείρεμα και ελάχιστο χρόνο για τον εαυτό μας. Τι γίνεται όμως, με όλες εκείνες τις… σούπερ ηρωίδες μανούλες που μεγαλώνουν μόνες τα παιδιά τους;\nΌποιος δεν έχει ζήσει μία παρόμοια συνθήκη, δύσκολα θα καταλάβει πώς μία μαμά μεγαλώνει μόνη της ένα παιδί, ενώ συγχρόνως εργάζεται και συντηρεί ένα νοικοκυριό. Ακόμη και για μία έξοδο με φίλες ή ένα ραντεβού στο κομμωτήριο, εκείνες χρειάζεται να σκαρώσουν… στρατηγικό πλάνο!\nΑν είσαι και εσύ, λοιπόν, μία από τις γενναίες μαμάδες που περιγράφω παραπάνω, στο κείμενο που ακολουθεί θα βρεις έναν ολοκληρωμένο οδηγό… επιβίωσης, που θα σου εξασφαλίσει ελεύθερο χρόνο και θα κάνει την καθημερινότητα πολύ πιο απολαυστική. Γιατί #Toramporeis!


Αποχώρησε από το «τριφύλλι» ο Μούχλιας - Συνεχίζει στον Μίλωνα | Panathinaikos24.gr\nΑποχώρησε από το «τριφύλλι» ο Μούχλιας – Συνεχίζει στον Μίλωνα\nΣτον Μίλωνα θα συνεχίσει την καριέρα του ο Βασίλης Μούχλιας που αποχώρησε από τον Παναθηναϊκό, μετά από δύο χρόνια παρουσίας.\nΟ νεαρός Έλληνας ακραίος, μετά από μία διετία όπου βρισκόταν στο «πράσινο» ρόστερ και με την φανέλα του Παναθηναϊκού πανηγύρισε ένα πρωτάθλημα και τον Λιγκ Καπ τη σεζόν 2019-2020, δεν υπολογιζόταν για τη νέα σεζόν και επέλεξε τον επόμενο σταθμό της καριέρας του.\nΜάλιστα η διοίκηση του Μίλωνα προχώρησε και στην επίσημη ανακοίνωσή του:\n«Με τον διεθνή με την ομάδα των εφήβων, ακραίο Βασίλη Μούχλια ενισχύεται η Ανδρική Ομάδα Βόλεϊ του Συλλόγου μας, για τη νέα αγωνιστική χρονιά.\nΟ Βασίλης Μούχλιας ξεκίνησε να αγωνίζεται στον Έβρο Σουφλίου, έπειτα στον Ηρακλή Θεσσαλονίκης ως έφηβος και στη συνέχεια στον Άρη Θεσσαλονίκης αγωνιζόμενος στην Volley League. Τον Αύγουστο του 2019 μεταγράφηκε στον Παναθηναϊκό όπου αγωνίστηκε έως και πέρυσι. Είναι 25 ετών, ακραίος, με ύψος 1.94».\nΣτάλεκαρ: «Ανυπομονώ να γνωρίσω τους συμπαίκτες μου και να παίξω μπροστά στους οπαδούς μας» (Vid) Γκαράς: «Ευτυχισμένος που ανήκω στον ΠΑΟ – Ευχαριστώ τον προπονητή και τη διοίκηση που με εμπιστεύτηκαν» Παναθηναϊκός: Στο «τριφύλλι» ο Γκαράς!


Άρωμα Κούβας — Tsakiridis Loukas Travel\nΑπό 0,00€ 9 ήμερες\nΗΜΕΡΑ 2Η: ΞΕΝΑΓΗΣΗ ΣΤΗ ΠΡΩΤΕΥΟΥΣΑ ΤΗΣ ΚΟΥΒΑΣ\nΜετά το πρόγευμα ακολουθεί η πρωινή ξενάγηση στην παλιά πόλη της Αβάνας που έχει χαρακτηριστεί από την UNESCO μνημείο παγκόσμιας πολιτιστικής κληρονομιάς. Ξεκινώντας από το ιστορικό κέντρο (Habana Vieja) θα δούμε το Καπιτώλιο, επιβλητικό κτήριο αντίστοιχης αρχιτεκτονικής με αυτό της Ουάσινγκτον, την πλατεία του Καθεδρικού ναού (Plaza de la Catedral), ένα από τα ωραιότερα σημεία του ιστορικού κέντρου, την Πλατεία των όπλων (Plaza de Armas), την πιο παλιά πλατεία της πόλης, την Πλατεία του Αγίου Φραγκίσκου της Ασίζης (Plaza de San Fransisco de Asis) όπου βρίσκεται και η ορθόδοξη εκκλησία του Αγίου Νικολάου και τέλος θα φτάσουμε στην Παλιά πλατεία (Plaza Vieja). Ολοκληρώνοντας την περιπατητική ξενάγηση στο ιστορικό κέντρο της Αβάνας θα έχουμε τη δυνατότητα να γευθούμε ρούμι και να μυηθούμε στην ιστορία της παραγωγής του στο Μουσείο Havana Club. Το ρούμι συνήθως συνοδεύεται από ένα γευστικό, αρωματικό πούρο Habanos και έτσι δε θα παραλείψουμε να γνωρίσουμε απο κοντά τη διαδικασία της παραγωγής των φημισμένων χειροποίητων πούρων της Κούβας με την επίσκεψή μας σε εργοστάσιο παραγωγής τους, για να δούμε από κοντά τα διάφορα στάδια παρασκευής και τυποποίησης από πραγματικούς τεχνίτες του είδους. Σειρά έχει η μοντέρνα πόλη και το αριστοκρατικό προάστειο Μιραμάρ, όπου πριν την επανάσταση ήταν τόπος κατοικίας πλούσιων επιχειρηματιών. Η Πέμπτη λεωφόρος, επιβλητική και σε αντιστοιχία με αυτή της Νέας Υόρκης, διασχίζει κατά μήκος την περιοχή. Στη συνέχεια θα επισκεφτούμε την εμβληματική Πλατεία της Επανάστασης (Plaza de la Revolución) γνωστή για τις μεγαλειώδεις συγκεντρώσεις και τις ομιλίες του Φιντέλ Κάστρο μετά την επανάσταση. Αφού περάσουμε από το προάστειο Βεδάδο και το ιστορικό κτήριο του Πανεπιστημίου της Αβάνας, θα διασχίσουμε την παραλιακή λεωφόρο Μαλεκόν για να καταλήξουμε στο φρουριακό σύμπλεγμα Morro – La Cabaña για μια πανοραμική φωτογραφία της πόλης. Επιστροφή στο κατάλυμα και χρόνος ελεύθερος. Το βράδυ θα έχουμε την ευκαιρία να γνωρίσουμε την ατμοσφαιρική Αβάνα των 60s με μια απολαυστική βόλτα στην πόλη με αυτοκίνητα αντίκες πριν δειπνήσουμε σε τοπικό εστιατόριο. Διανυκτέρευση στην Αβάνα.\nΗΜΕΡΑ 3Η: ΑΒΑΝΑ\nΜετά το πρόγευμα αναχώρηση για την ύπαιθρο κατευθυνόμενοι στην περιοχής Terrazas όπου βρίσκεται η οροσειρά Sierra del Rosario. Το 1968 η περιοχή εντάχθηκε σε ένα τεράστιο πρόγραμμα αναδάσωσης, με αποτέλεσμα το 1985 να ανακυρυχθεί από την UNESCO ο πρώτος προστατευόμενος βιότοπος της Κούβας. Η μοναδική φύση της περιοχής φιλοξενεί περισσότερα από 82 είδη πουλιών σε αρμονία με τη σπάνια βλάστηση του βουνού. Μεταξύ άλλων θα επισκεφθούμε την παλιά φυτεία καφέ των Γάλλων αποίκων (1802), θα θαυμάσουμε είδη λαϊκής τέχνης από τους κατοίκους του οικισμού και τέλος προαιρετικά, θα κολυμπήσουμε στο ποτάμι San Juan με τις φυσικές πισίνες και τους μικρούς καταρράκτες. Γεύμα σε τοπικό εστιατόριο και επιστροφή το απόγευμα στην Αβάνα. Διανυκτέρευση στην Αβάνα\nΠρόγευμα και ημέρα ελεύθερη για να την αξιοποιήσετε όπως επιθυμείτε. Προαιρετικά προτείνουμε να επικεφτείτε κάποιο από τα Μουσεία της πόλης (Palacio de los Capitanes Generales, Museo de la Revolución) ή την αγορά που στεγάζεται στο λιμάνι (Antiguos Almacenes San José). Διανυκτέρευση στην Αβάνα.\nΗΜΕΡΑ 5Η: ΑΒΑΝΑ – ΓΟΥΑΜΑ – ΣΙΕΜΦΟΥΕΓΟΣ – ΤΡΙΝΙΔΑΔ\nΜετά το πρόγευμα θα αναχωρήσουμε με κατεύθυνση Νοτιοανατολικά προς τη Χερσόνησο Ζαπάτα για να επισκεφθούμε το Εθνικό Πάρκο Γουαμά (Guamá), σημαντική βιόσφαιρα για το περιβάλλον σύμφωνα με την UNESCO. Πρόκειται για μια μεγάλη λιμνοθάλασσα, που σχηματίζεται από εκβολές ποταμών και ενώνεται στη θάλασσα στο σημείο του Κόλπου των Χοίρων, γνωστό από την αποτυχημένη απόβαση των Αμερικάνων το 1961. Στην είσοδο του πάρκου βρίσκεται το εκτροφείο κροκοδείλων το οποίο θα επισκεφθούμε και στη συνέχεια, με τα ταχύπλοα του συγκροτήματος, θα περιηγηθούμε στα κανάλια του πάρκου για να φτάσουμε στο χωριό των Ινδιάνων Ταϊνος, να δούμε αναπαραστάσεις τις αρχιτεκτονικής των σπιτιών τους καθώς και τα γλυπτά που απεικονίζουν τις δραστηριότητες από την καθημερινή τους ζωή. Στη συνέχεια θα αναχωρήσουμε για το Σιενφουέγος, πόλη χτισμένη το 1819 από Γάλλους αποίκους και ένα από τα σημαντικότερα λιμάνια της χώρας. Θα δούμε την πόλη πανοραμικά και θα σταματήσουμε στην κεντρική πλατεία και στο Palacio del Valle, ένα εκπληκτικό παλάτι, αριστούργημα του εκλεκτικισμού, που έχει μετατραπεί σε εστιατόριο με υπέροχη θέα στη θάλασσα. Αναχώρηση για την πόλη Τρινιδάδ και τακτοποίηση στο κατάλυμα. Το βράδυ θα έχουμε τη μοναδική εμπειρία να απολαύσουμε δείπνο με αστακό σε σπίτι ντόπιων (Παλαδάρ) και να γνωρίσουμε από κοντά τους κατοίκους και την κουλτούρα τους. Διανυκτέρευση στο Τρινιδάδ.\nΗΜΕΡΑ 6Η: ΤΡΙΝΙΔΑΔ – ΣΑΝΤΑ ΚΑΡΛΑ – ΒΑΡΑΔΕΡΟ\nΜετά το πρόγευμα θα ξεκινήσουμε την επίσκεψη στην πόλη μουσείο, όπως χαρακτηριστικά ονομάζεται το Τρινιδάδ. Είναι η τρίτη κατά σειρά πόλη που ιδρύθηκε από τους Ισπανούς και τον Diego Velazquez (1514) και αποτελεί πολύτιμο δείγμα αποικιακού χαρακτήρα με πρόσφατα αναστηλωμένα κτήρια. Θα περπατήσουμε στην κεντρική πλατεία της πόλης, την Plaza Mayor, και θα επισκεφτούμε την παραδοσιακή pub Canchanchara όπου θα δοκιμάσουμε το τοπικό ομώνυμο ποτό με συνοδεία κουβανέζικης μουσικής. Το ρομαντικό μουσείο, παλαιότερα το σπίτι του ευγενούς Μπρουνέι, και ο ενοριακός ναός της Αγίας Τριάδας είναι τα σημαντικά σημεία της ξενάγησης. Στη συνέχεια θα αναχωρήσουμε για την ιστορική πόλη της Σάντα Κλάρα. Στη διαδρομή θα περάσουμε από την κοιλάδα ντε Λος Ινχένιος που πήρε το όνομά της από τα πολυάριθμα εργοαστάσια ζάχαρης που υπήρχαν τον 19ο αιώνα. Η Σάντα Κλάρα έχει ιδιαίτερη σημασία στην ιστορική μνήμη των Κούβανών γιατί εκεί δόθηκε η τελευταία νικηφόρα μάχη της επανάστασης. Μεταξύ άλλων θα επισκεφθούμε τον μουσειακό χώρο με το μαυσωλείο του Τσέ Γκεβάρα και το θωρακισμένο τρένο που ανατινάχτηκε από τους επαναστάτες. Αναχώρηση για το Βαραδέρο. Άφιξη το απόγευμα και τακτοποίηση στο ξενοδοχείο. Διανυκτέρευση στο Βαραδέρο.\nΗμέρα ελεύθερη για χαλάρωση, κολύμπι και ξεκούραση. Προαιρετικά μπορείτε να επιλέξετε την ολοήμερη κρουαζιέρα με Καταμαράν στο νησάκι Κάγιο Μπλάνκο. Η εκδρομή ξεκινά το πρωί από τη Μαρίνα του Βαραδέρο και περιλαμβάνει απεριόριστα κουβανέζικα κοκτέιλ και αναψυκτικά εν πλω καθώς και γεύμα θαλασσινών στο Κάγιο Μπλάνκο. Οι δραστηριότητες περιλαμβάνουν σνόρκελινγκ, για να θαυμάσετε τον κοραλλιογενή βυθό σε συγκεκριμένο σημείο της διαδρομής (εξοπλισμός παρέχεται δωρεάν από το πλήρωμα του σκάφους), και την μοναδική εμπειρία να κολυμπήσετε με εκπαιδευμένα δελφίνια παρουσία εκπαιδευτών σε ειδικά διαμορφωμένο χώρο στη θάλασσα. Μετά το γεύμα στο Κάγιο Μπλάνκο, ελεύθερος χρόνος και επιστροφή στη Μαρίνα. Διανυκτέρευση στο Βαραδέρο.\nΗΜΕΡΑ 8Η: ΒΑΡΑΔΕΡΟ – ΑΒΑΝΑ\nΔιαμονή επτά (07) διανυκτερεύσεων στην Κούβα: Τέσσερις (04) στην Αβάνα, μία (01) στο Τρινιδάδ σε Κουβανέζικο σπίτι με πρωινό (Casas Particulares) και δύο (02) στο Βαραδέρο σε ξενοδοχείο 5* All Inclusive\nΛΙΓΑ ΛΟΓΙΑ ΓΙΑ ΤΗΝ ΚΟΥΒΑ:


31 Μαρτίου – Πανσέληνος στον Ζυγό - Zwdiakos.gr\nΠροσωπικές και επαγγελματικές σχέσεις θα δοκιμαστούν με την Πανσέληνο στον Ζυγό, δεν πρέπει να χάσετε την ψυχραιμία σας γιατί μόνο αν είστε ήρεμοι θα αποφασίσετε σωστά.\nΗ δεύτερη Πανσέληνος του Μαρτίου πραγματοποιείται στις 14:36 το Σάββατο, 31 του μήνα, στις 10ο 44΄ του Ζυγού. Θα αντιμετωπίσετε δυσάρεστες αλήθειες για τη σχέση με άτομα του περιβάλλοντός σας και θα πρέπει να δεχτείτε πως κάποιοι αποδείχτηκαν κατώτεροι από τις προσδοκίες σας. Εξαρτημένες σχέσεις πρέπει τώρα να τελειώσουν, δεν ωφελεί να μείνετε προσκολλημένοι σε ανθρώπους που δεν σας βοηθούν να προχωρήσετε.\nΜη μπείτε στον πειρασμό να γίνετε χειριστικοί για να εξασφαλίσετε την αποδοχή των γύρω σας, αν δεν είστε έτοιμοι να πάρετε ριζικές αποφάσεις μείνετε σε απόσταση μέχρι να βρείτε τη δύναμη να κάνετε τα απαιτούμενα ξεκαθαρίσματα.\nΕπηρεάζονται περισσότερο τα ζώδια του παρορμητικού σταυρού (Κριοί, Καρκίνοι, Ζυγοί και Αιγόκεροι), Δίδυμοι και Υδροχόοι που γεννήθηκαν στο τέλος του πρώτου και στην αρχή του δεύτερου δεκαήμερου και όσοι έχουν προσωπικούς πλανήτες ή ωροσκόπο στη 10η μοίρα αυτών των ζωδίων.\nΑρκετοί θα επιδιώξετε να βρείτε λύσεις εκφράζοντας τα συναισθήματά σας με πολύ έντονο τρόπο, θα καβγαδίσετε με τον σύντροφό σας και θα διεκδικήσετε κάτι καλύτερο με τόσο πάθος που στο τέλος θα νιώθετε εξουθενωμένοι.\nΠροστατέψτε προσωπικές σχέσεις και συνεργασίες που θέλετε να συνεχιστούν. Οι αλλαγές που γίνονται υπό πίεση συνήθως αποτυγχάνουν, μη φοβάστε να συμβιβαστείτε προσωρινά για να βγείτε από ένα αδιέξοδο έστω με αργό ρυθμό. Όσοι είστε αδέσμευτοι μη βιαστείτε να βάλετε στη ζωή σας κάποιον απλά για να μην είσαστε μόνοι. Ανακαλύψτε όλα αυτά που ζητά η καρδιά σας και μην κάνετε εκπτώσεις στα όνειρά σας.\nΚΡΙΟΙ: Η Πανσέληνος απέναντι από το ζώδιό σας στις 31 Μαρτίου θα φέρει πολλές εντάσεις στην ερωτική σας σχέση ή σε μια συνεργασία. Θα είστε εκνευρισμένοι από την ανεπάρκεια κάποιων ατόμων ή δυσαρεστημένοι αν δεν σας προσέχουν όπως επιθυμείτε και μπορεί να φτάσετε την κατάσταση στα άκρα κυρίως αν τα προβλήματα σας ταλαιπωρούν από παλιά.\nΤΑΥΡΟΙ: Έχετε κουραστεί να κάνετε υποχωρήσεις στη δουλειά και να δείχνετε τον καλύτερο εαυτό σας για να κυλούν όλα καλά και θα εκφράσετε την αγανάκτησή σας στις 31 Μαρτίου με την Πανσέληνο στον Ζυγό. Μπορεί να τσακωθείτε με συνεργάτες, θα έχετε άγχος για μια συμφωνία και καλό είναι να ξεκουραστείτε, να ηρεμήσετε και να φροντίσετε την υγεία σας.\nΔΙΔΥΜΟΙ: Σχέσεις που δεν πάνε καλά μπορεί να φτάσουν πολύ κοντά στον χωρισμό με την Πανσέληνο στον Ζυγό στις 31 Μαρτίου. Τολμήστε να δείτε την αλήθεια, παραδεχτείτε όλες τις λανθασμένες επιλογές και βάλτε ήρεμα τα όριά σας. Αν ξεκινάτε μια σχέση βεβαιωθείτε πως είναι αυτό που επιθυμείτε, μην είστε με κάποιον μόνο επειδή δεν αντέχετε τη μοναξιά.\nΚΑΡΚΙΝΟΙ: Θα βγουν στην επιφάνεια πολλά παράπονα για τον τρόπο που σας αντιμετωπίζει η οικογένειά σας με την Πανσέληνο στον Ζυγό στις 31 Μαρτίου, κληρονομικά θέματα ίσως γίνουν αιτία τσακωμών, εμπόδια θα υπάρξουν σε μια μετακόμιση ή σε αγοραπωλησίες. Αν σκέφτεστε να συγκατοικήσετε με τον σύντροφό σας βεβαιωθείτε πως είναι σωστή επιλογή.\nΛΕΟΝΤΕΣ: Θα δυσκολεύεστε να συνεννοηθείτε με τους γύρω σας, θα είστε παραπονιάρηδες και εύθικτοι με την Πανσέληνο στον Ζυγό στις 31 Μαρτίου. Η σχέση με αδέλφια και άλλους συγγενείς θα δοκιμαστεί, ίσως επισκεφτείτε την ιδιαίτερη πατρίδα σας για να γεμίσετε τις μπαταρίες σας, σπουδές, μετακινήσεις και επαγγελματικές συζητήσεις απαιτούν ηρεμία,\nΠΑΡΘΕΝΟΙ: Οι οικονομικές υποχρεώσεις που έχετε αναλάβει θα σας γεμίσουν άγχος με την Πανσέληνο στον Ζυγό στις 31 Μαρτίου, θα ανησυχείτε για ένα δάνειο ή για παλιές οφειλές. Μια συνεργασία που δεν αποδίδει θα πρέπει να σταματήσει για να μη χάνετε άδικα χρόνο, θα υλοποιήσετε κάτι που σκεφτόσασταν από παλιά και θα μεγαλώσετε το εισόδημά σας.\nΖΥΓΟΙ: Δεν θα αντέχετε να υπομείνετε άλλη πίεση σε επαγγελματικά και προσωπικά θέματα με την Πανσέληνο στο ζώδιό σας στις 31 Μαρτίου, είναι καιρός να δρομολογήσετε αλλαγές που θα σας απαλλάξουν από όσα σας στεναχωρούν. Μην πάρετε παρορμητικές αποφάσεις, σκεφτείτε ψύχραιμα τι σας συμφέρει και αγωνιστείτε με τη βοήθεια όσων σας στηρίζουν.\nΣΚΟΡΠΙΟΙ: Ο φόβος της μοναξιάς ή της απόρριψης θα ενταθεί με την Πανσέληνο στον Ζυγό στις 31 Μαρτίου, όσοι είστε προσκολλημένοι στον σύντροφό σας αλλά δεν περνάτε καλά θα έχετε προστριβές και θα πρέπει αργά ή γρήγορα να απομακρυνθείτε. Μην επωμιστείτε άλλες ευθύνες, ξεκουραστείτε, φροντίστε την υγεία σας και μείνετε μακριά από εξαρτήσεις.\nΤΟΞΟΤΕΣ: Όσοι είστε δυσαρεστημένοι από τη συμπεριφορά κάποιων φίλων θα ξεσπάσετε με την Πανσέληνο στον Ζυγό στις 31 Μαρτίου, θα διεκδικήσετε την προσοχή ατόμων που σας αρέσουν και θα προσπαθήσετε να αποσπάσετε κολακευτικά σχόλια συμμετέχοντας σε παρέες ή ομάδες. Η ερωτική έλξη για έναν φίλο που δεν ανταποκρίνεται θα σας αγχώσει.\nΑΙΓΟΚΕΡΟΙ: Εμπόδια σε μια επαγγελματική υπόθεση ή κάποιες κόντρες με συναδέλφους θα σας αναστατώσουν με την Πανσέληνο στον Ζυγό στις 31 Μαρτίου. Θα έχετε μεγάλη αγωνία για την εξέλιξη της καριέρας σας, ίσως αναπολείτε επιτυχίες του παρελθόντος, θα ψάχνετε ευκαιρίες για νέες συνεργασίες αλλά αν δράσετε παρορμητικά μπορεί να το μετανιώσετε.\nΥΔΡΟΧΟΟΙ: Νομικές εκκρεμότητες, επαγγελματικά διλήμματα και αντιπαραθέσεις με άτομα που μένουν μακριά θα σας αναστατώσουν με την Πανσέληνο στον Ζυγό στις 31 Μαρτίου. Η επιμονή σας να πετύχετε φιλόδοξους στόχους θα αμειφθεί αλλά μη βασίζεστε στη βοήθεια ατόμων που σας απογοήτευσαν στο παρελθόν. Προσοχή στις συναλλαγές με το εξωτερικό.\nΙΧΘΥΕΣ: Παλιές οφειλές, δάνεια, φορολογικές ή οικονομικές εκκρεμότητες θα σας φέρουν στα όριά σας με την Πανσέληνο στον Ζυγό στις 31 Μαρτίου. Αν πρέπει να διεκδικήσετε ένα ποσό κρατήστε χαμηλούς τόνους, συζητήστε ήρεμα για κληρονομικές διαφορές, αποφύγετε τις ριψοκίνδυνες επενδύσεις και να είστε προσεκτικοί στις συναλλαγές σας με τρίτα άτομα.


εκκλησιαστικά παράλληλα: Συμβολή στην κατανόηση των ειδών του α' ήχου.\nΣυμβολή στην κατανόηση των ειδών του α' ήχου.\n1. Οι όροι "έσω" και "έξω" υπάρχουν συχνά στα χφφ, αλλά σπανίως και πολύ μεμονωμένα χρησιμοποιούνται σε αρκτικές μαρτυρίες του α' ήχου. Οι όροι αυτοί γενικώς (εάν δεν συνοδεύονται και από σαφή ένδειξη ανάβασης ή κατάβασης φωνών, π.χ. "ήχος β', έξω τρεις") χρησιμοποιούνται μάλλον για περιγραφή του τόπου της φωνής που κινείται ένας ήχος, περισσότερο εκτός του ιδίου του μαθήματος. Είναι όροι τεχνικοί θα λέγαμε. Η ύπαρξή τους προκύπτει από την βασική ανάγκη να περιγράψουμε τους ήχους, από την στιγμή που αυτοί επαναλαμβάνονται κατά Τροχόν ανά 4 φωνές. Αν ξεκινήσω να παραλλαγίζω χαμηλά με άνανες και ανέβω 4 φωνές διαδοχικά: νεανές-> νανά-> άγια-> ανανές, θα έχω πεί λόγω παραλλαγής δύο άνανες. Πώς θα τους ξεχωρίσω; Ο έξω ήχος είναι γενικά ο πρώτος ήχος με υψηλή βάση και ο έσω ήχος είναι ο πρώτος ήχος με χαμηλή βάση, που ταυτίζεται λόγω Τροχού με τον πλάγιο. Αυτό δεν είναι ανάγκη να περνάει πάντα στις αρκτικές μαρτυρίες διότι συνήθως εννοείται από την φύση του μαθήματος [Χρειάζεται ιδιαίτερη προσοχή να μη γίνεται σύγχυση του όρου "έξω" με την ένδειξη "απ' έξω", διότι αυτή χρησιμοποιείται ενίοτε για να δηλώσει "διπλασμό" της φωνής, δηλαδή την έναρξη του μέλους ακόμα και 7 φωνές επάνω, ιδίως αν πρόκειται για καλοφωνία ή προοίμιο του πλ. δ' ήχου. Ο ήχος "απ' έξω" διατηρεί την ποιότητα του έσω, ακόμα κι αν δεν ανέβει ο καλοφωνάρης 7 φωνές. Για το πώς γίνεται αυτό μιλάει αναλυτικά ο Γαβριήλ Ιερομόναχος (15ος), και ίσως να αποτελέσει ένα ξεχωριστό άρθρο η μελέτη αυτού του θέματος].\n2. Με την λογική που δώσαμε στην § 1. ο πρώτος ήχος του παλαιού στιχηραρίου είναι ένας έξω πρώτος ήχος, ένας πρώτος που βρίσκεται δηλαδή έναν πλήρη Τροχό (4φωνία) πάνω από τον έσω (χαμηλό) ήχο που ταυτίζεται και με τον πλάγιο. Στις αρκτικές μαρτυρίες του α΄ ήχου στα στιχηράρια δεν βλέπουμε καμμία άλλη ένδειξη παρά την μαρτυρία του ήχου. Δεν χρειάζονται οι χαρακτηρισμοί «4φωνος» ή «έξω», απλούστατα διότι στο στιχηράριο ο πρώτος είναι πάντα ο έξω ήχος. Τα στοιχεία που χρειαζόμαστε για να βρούμε την ποιότητά του και να τον απηχήσουμε μας δίνει ή ίδια η αρκτική μαρτυρία του.\nΣτο 1ο συνημμένο βλέπουμε το αρκτικό γράμμα «α» του πρώτου, από επάνω του μια διπλή απόστροφο και αμέσως επάνω και δεξιότερα μια οξεία να συμπλέκεται με μια υψηλή. Αυτό δεν είναι τίποτε άλλο από μια συντομογραφία, θα λέγαμε, του απηχήματος του α΄ στιχηραρικού που υπονοεί την κίνηση «απ΄έσω, έξω 4 φωνές». Η πλήρης κίνηση του απηχήματος αυτού επισυνάπτεται ωσαύτως:\n4. Στα κοινωνικά «Αινείτε» συνήθως χρησιμοποιείται ο 4φωνος ήχος και μπαίνει και η αντίστοιχη ένδειξη «δ’φωνος» στην αρκτική μαρτυρία. Αν ένα «αινείτε» επιλέγεται να εκτυλιχθεί από την βάση του έσω ήχου τότε ορισμένες φορές επιλέγεται να τεθεί ο χαρακτηρισμός "έσω" στην αρκτική μαρτυρία για να μη γίνει σύγχυση των βάσεων λόγω συνήθειας ή άλλων μαθημάτων του ιδίου συνθέτου όπως στην παρακάτω εικόνα:\n6. Για τον παράμεσο ήχο του πρώτου υπήρχε μέχρι τώρα η αντίληψη ότι πρόκειται για τον πλ. β’ της διπλοπαραλλαγής (κάτω Κε με ποιότητα α’ ήχου), ως ήχος που βρίσκεται «παρά τον μέσο» του α’, ήτοι τον βαρύ. Σε κάποια χφφ όμως, ως παράμεσος ορίζεται ο 5φωνος του ήχου, μαλλον ως κείμενος «παρά την μέση» του ήχου στο δις διαπασών. Αυτός ο ορισμός δεν αφορά φυσικά μόνο στον α’ ήχο αλλά σε όλους. Ανεβάζω άλλο ένα συνημμένο από χφφ του 18ου για να δείξω τι εννοώ.\nΑν υπάρξει ενδιαφέρον από τους φίλους αναγνώστες θα ήταν ωραίο να συζητήσουμε αναλυτικότερα το θέμα, όσο είναι αυτό δυνατό βέβαια, με την δημιουργία σχολίων κάτω από το κύριο θέμα.\nΑναρτήθηκε από π. Νικoλαος Μεζης στις 1:22 μ.μ.\nπ. Νικόλαε συγχαρητήρια για την εμπεριστατωμένη έρευνά σας και τα πολύτιμα άρθρα που αναρτάτε!\n26 Φεβρουαρίου 2010 - 1:34 π.μ.\nΕυχαριστώ κ. Θεοτοκάτε για τα καλά λόγια σας. Χαρά μου που παρακολουθείτε την μικρή μου προσπάθεια. Θα ήθελα και την δική σας συμβολή με σχόλια, ερωτήσεις, αντιρρήσεις στις αναρτήσεις αυτές. Νομίζω πολλά θετικά θα μπορούσαν να προκύψουν από τέτοιους ευλογημένους διαλόγους.\nΚαλό υπόλοιπο και με το καλό η Ανάσταση!\n26 Φεβρουαρίου 2010 - 1:45 μ.μ.\nΓίνεται 4φώνους να έχουν και κύριοι και πλάγιοι και αν ναι οι 4φωνοι ήχοι είναι κύριοι ή πλάγιοι; Και απο που προκύπτουν αξιωματικά τα όσα υποστηρίζεται έτσι ώστε να προβαίνετε σε συμπεράσματα περι της μουσικής;\n18 Οκτωβρίου 2014 - 10:56 π.μ.\nΘα μπορούσα να σας απαντήσω στο πρώτο σκέλος του σχολίου σας, αλλά το δεύτερο σκέλος, με το ύφος του, δεν μου αφήνει πολλά περιθώρια...\n19 Οκτωβρίου 2014 - 3:42 μ.μ.\nΕξηγεί ο Γαβριήλ πολύ καλά τα πράγματα π Νικόλαε. Πουθενά δεν αναφέρει τη λέξη τροχός ή μάλλον πουθενά προ Χρυσάνθου (του "ατέρμονου" τροχού θα έλεγα). Πουθενά δεν αναφέρει τους όρους έσω και έξω. Επίσης 4φωνοι 5φωνοι κτλ είναι φθορικοί. Επίσης "ότι οκτώ φωναί ο Διπλασιασμός" και όχι επτά κα.... προσπαθείτε λοιπόν να εξηγήσετε τον Γαβριήλ με όρους Χρυσάνθου και Καρά προκαλώντας σύγχυση σε όσους διαβάζουν και ασχολούνται.\n19 Οκτωβρίου 2014 - 9:24 μ.μ.\nΕντάξει, κατάλαβα... Αφήνω το σχόλιό σας απλά για να βλέπει και ο υπόλοιπος κόσμος και να καταλαβαίνει ποιοί και πώς αντιδρούν σε τέτοιου είδους προσπάθειες, και με πιό επίπεδο "κατανόησης" των θεωρητικών αυτών θεμάτων.\n20 Οκτωβρίου 2014 - 9:16 π.μ.\nΣας τιμά ότι το αφήνεται.\nΤο θέμα δεν είναι προσωπικό αλλά μουσικό και όπως βλέπει και ο κόσμος δεν υπάρχουν απαντήσεις.\nΘεωρώ πως είναι εγωιστικό να θεωρούμε ότι η ψαλτική κοινότητα έχει την ανάγκη των δικών μας προσπαθειών. Όποιος έχει καταλήξει σε συμπεράσματα τα γράφει και τα στέλνει για έγκριση ολοκληρωμένα και τεκμηριωμένα. Έτσι γίνεται σε όλες τις επιστήμες.\nΕπίσης κανένας μουσουργός βυζαντινής και ευρωπαικής δεν έμεινε στην ιστορία για κανένα θεωρητικό αλλά για τις συνθέσεις τους με τις οποίες επιβεβαίωναν την γνώση.\nΠροφανώς και δεν μπορούμε να αντιληφθούμε τη θεωρία της ψαλτικής γιατί δεν γνωρίζουμε την πράξη της. Θέλουμε να γίνουμε Μπαχ χωρίς να γνωρίζουμε πιάνο. ΔΕν γίνεται.\nΝα είστε καλά π Νικόλαε.\n20 Οκτωβρίου 2014 - 9:43 π.μ.


Απόστολος Χατζηχρήστος "Σμυρνιωτάκι" (Για γιαβάσικες πενιές!) | MPOYZOYKI KAI MPOYZOYKSIDES!!!!\nThanos GR 6:21 π.μ. Hatzixristos Apostolos\nΤίμιος. Μπεσαλής, Παραπονιάρης, Σωστος Συνεργάτης και Κορυφή Συνθέτης! ...\nΓεννήθηκε στο προάστιο Κοκαριαλί (Μυρακτή) της Σμύρνης το 1902, από γονείς ευκατάστατους και πέθανε στις 5 Ιουνίου 1959 στην Αθήνα, όπου είχε εγκατασταθεί από το 1922, που ήρθε στην Ελλάδα..\nΤο 1922 στη Σμύρνη κατατάγηκε εθελοντής στο στρατό και πιάστηκε αιχμάλωτος από τους Τούρκους.. Σώθηκε δραπετεύοντας την ώρα που τον πηγαίναν για εκτέλεση... και τα ίχνη του χάνονται ... Ο ίδιος καταφεύγει στην Ελλάδα και οι δικοί του, μετά την καταστροφή και το κάψιμο της Σμύρνης το 1922 έρχονται κι αυτοί στην Ελλάδα και εγκαθίστανται στη νήσο Τζιά. Ο Απόστολος αναζητώντας την οικογένειά του τη βρίσκει τελικά στο νησί και αποφασίζουν να εγκατασταθούν όλοι μαζί οριστικά στον Πειραιά, στο Τουρκολίμανο. (Το προσφυγικό του σπίτι ήταν στη Κρεμμυδαρού, Δραπετσώνα)\nΑπό το 1923 και για περίπου μια δεκαετία ασχολείται με τη μουσική τελείως ερασιτεχνικά, εργαζόμενος στα "Ελληνικά Σωληνουργεία" ως ηλεκτροσυγκολητής.. Παράλληλα φροντίζει και μαθαίνει άριστα κιθάρα, μπουζούκι και μπαγλαμά, γενόμενος δεξιοτέχνης οργανοπαίκτης. Μουσικός άριστος!, ήξερε ήδη μαντολίνο, πιάνο και ακορντεόν.\nΟ Αποστόλης Χατζηχρήστος με τον φιλο του, τραγουδιστή Γιώργο Κωνσταντινίδη (γνωστότερος ως Μακαρονάς). 1938\nΗ επιτυχία της Τετράδος του Πειραιώς το 1933, η γέννηση ουσιαστικά της νέας Πειραιώτικης Σχολής του Ρεμπέτικου Τραγουδιού και η εσωτερική του μουσική ανησυχία, τον φέρνουν δειλά στο μουσικό προσκήνιο γύρω στο 1933  '34, σαν ερασιτέχνη ακόμα. Στην αρχή εμφανίστηκε παίζοντας και τραγουδώντας σε μικρά ταβερνάκια της Δραπετσώνας και του Πειραιά..\n1938 απο αριστερα: Η. Ποτοσίδης, Γ. Κωνσταντινίδης (Μακαρόνας), Α. Χατζηχρήστος, Μ. Γαβριήλ (Μαρινακης)\nΠεριοδικό "Το νέο λαϊκό τραγούδι" - Ιούνιος 1939. Με τους Άσσους των λαϊκών τραγουδιών: Τσιτσάνης - Μάρκος - Παπαϊωάννου - Χατζηχρήστος.\nΠρωτοεμφανίστηκε εκεί συνεργαζόμενος με λιγότερο (Τότε) γνωστά ονόματα, όπως ο Γιαννης Κωνσταντινίδης κιθαρίστας και τραγουδιστής γνωστός ως «Μακαρόνας», ο νεαρός Ηλίας Ποτοσίδης μπουζουξής, γνωστός ως «Κάτω βλέπας», ο πιτσιρικάς μπουζουξής Μαρίνος Γαβριήλ ή "Μαρινάκης ", ο αλανιάρης νεαρός μπουζουξής και τραγουδιστής Μιχάλης Γενίτσαρης, και άλλοι, ενώ αρχίζει να γράφει και τα πρώτα του τραγούδια!\nΟυσιαστικά όμως, από τα πρώτα του επαγγελματικά βήματα, γύρω στα 1935-'36, γνωρίζει τον Μάρκο Βαμβακάρη και τη ρεμπέτικη παρέα του Μπάτη, Στράτο ή Τεμπέλη και Ανέστο Δελιά ή Αρτέμη και συμμετέχει στα καλύτερα ρεμπέτικα συγκροτήματα.. Δούλεψε σε όλα σχεδόν τα γνωστά κέντρα διασκέδασης της εποχής εκείνης. Στου Δερέμπεη, στου Πίκινου τη Μπύρα, στου διαβόητου Κατελάνου, στο "Δάσος" του άγριου Βλάχου, στου Μάριου στην οδό Ίωνος στην Ομόνοια, κι αλλού...\nΗλίας Ποτοσίδης και Απόστολος Χατζηχρήστος, πισω ο Παναγιώτης Σαρίκας. Στην «Τριάνα» του Χειλά, με το συγκρότημα Παπαϊωάννου\nΤα βιώματα της ραφινάτης Μικρασιάτικης μουσικής και τα βάσανα της αιχμαλωσίας και της προσφυγιάς είχαν βαρύνει πάνω στο ύφος του. Μέσα από τα περισσότερα τραγούδια του ξεπηδάει το παράπονο του ξεριζωμένου, του αδικημένου, του κυνηγημένου, το παράπονο για μια βασανισμένη ζωή, γιατί όλη του η ζωή ήταν ένα μαρτύριο.. Ξεχωρίζει ανάμεσα στους λίγους κορυφαίους λαϊκούς συνθέτες και αναμφισβήτητα του ανήκει μια θέση στην πρώτη γραμμή στο Πάνθεο των δημιουργών και ερμηνευτών του ρεμπέτικου τραγουδιού. Υπήρξε ο φιλήσυχος και καλοκάγαθος φίλος όλων, που δεν πίκρανε και δεν πείραξε στη ζωή του ποτέ κανέναν. ΜΑΓΚΑΣ και ΝΤΕΡΒΙΣΗΣ με τα όλα του!.\nτην πόρτα μου χτυπάει..\nΚαθιστοί απ’τα αριστερά: Ο Απόστολος Χατζηχρήστος, ο συνθετης/στιχουργος Λευτέρης Γουναρόπουλος (απο τους αφανείς εργάτες του ρεμπέτικου) και ο Μήτσος Μπατάγιας. Πίσω τους ο Μπίρ-Αλάχ στην κιθαρα κι ο Γιώργος Αντραϊδης ακορτεον. Αρχες δεκ: '50 στο κέντρο "Νεάπολη", στον Άγιο Ιερόθεο\nΕπίσης υπήρξε μεγάλος αγωνιστής, φύλακας, σύντροφος και υπερασπιστής των δικαιωμάτων των συναδέλφων του, σε όλη την καριέρα του. Παντρεύτηκε το 1929 και απέκτησε δύο κόρες.\nΣτα πρώτα του επαγγελματικά βήματα, το 1935, κάνει τη γνωριμία του με τον Γιάννη Παπαϊωάννου και γίνονται αχώριστοι φίλοι και συνεργάτες. Έκτοτε και μέχρι το θάνατο του Αποστόλη, τους ενώνει βαθιά φιλία και αλληλοεκτίμηση.\nΣτη παρέα τους ανήκε και ο Γιώργος Κωνσταντινίδης με τη κιθάρα του. Παπαϊωάννου και Χατζηχρήστος σμίγουν επαγγελματικά και αλληλοβοηθούνται. Όλα σχεδόν τα τραγούδια τους τα παίζουν μαζί στους δίσκους γραμμοφώνου, έχοντας κιθαρίστα ή 2η φωνή τον κοινό τους φίλο "Μακαρόνα".\n1937-'38 φωτογραφία απο το ουζερί Παπαϊωάννου-Γενίτσαρη (των τότε συνεταίρων), στα Καμίνια του Πειραιώς (οδός Χίου). - Ο Παπαϊωάννου όρθιος μπροστά απ’ το παράθυρο με το δίσκο στα χέρια και την πετσέτα στον ώμο!! Με Δελια, Χατζηχρηστο, Καρυδάκια κ.α!\nΣτη δισκογραφία πρωτοεμφανίστηκε το 1937 - '38 (μετά από πρόταση του μαέστρου Σπύρου Περιστέρη) με το τραγουδι "Γιατί σκληρή και άπονη" (Η Κοκκινιώτισσα) μαζι με τον κιθαρίστα Γιώργο Κωνσταντινίδη και το και "Έχω βαθιά τον πόνο" .\nΜετά την κήρυξη του πολέμου το 1940 έγραψε τα πατριωτικά τραγούδια "Στης Αλβανίας τα βουνά", "Αέρα οι φαντάροι μας" και "Αποχαιρετισμός στην Αλβανία".\nΤο 1941-'42 εντάσσεται στην Εθνική Αντίσταση κατά των κατακτητών και γίνεται ενεργό μέλος αντιστασιακών οργανώσεων. Την ίδια περίοδο της σκλαβιάς και της πείνας προσπαθεί κι αυτός, όπως και οι υπόλοιποι του ρεμπέτικου μουσικού σιναφιού, με μικρά συγκροτήματα και για μικρά χρονικά διαστήματα να κερδίσει το ψωμί της οικογένειας παίζοντας σε κυρίως σε μικρομάγαζα και σε γνωστά στέκια.\nΜετά την απελευθέρωση δούλεψε μαζί με τα πρώτα ονόματα του ρεμπέτικου Βαμβακάρης, Τσιτσάνης, Παπαϊωάννου, Παγιουμζής, σε διάφορα κέντρα της εποχής, όπως στο Πίγκαλς, στου Καλαματιανού, στου Τζίμη του Χοντρού, στη Φλώριδα, στη Νίκαια, στη Ν. Φιλαδέλφεια, στου Κατελάνου, κ.α. Όντας πραγματικά μεγάλος ανάμεσα στους μεγάλους!\nΤζιτζιφιές 1947. Το συγκρότημα του Καλαματιανού, μια από τις πιο φημισμένες ομάδες μουσικών, που έπαιξαν ποτέ μαζί !!! Κάτω(απο αριστερα): Στέλιος Κηρομύτης, Απόστ. Χατζηχρήστος, Γιώργος Μητσάκης, Γιάννης Παπαϊωάννου, Γιώργος Μανισαλής. - Μέση: Σπύρος Περιστέρης, Αργύρης Βαμβακάρης, Μάρκος Βαμβακάρης, Ηλίας Ποτοσίδης, Κώστας Ρούκουνας. - Πάνω: Κώστας Μαρσέλος, Ζαχαρίας Κασιμάτης.\n1948 - Αριστερά ο Στελλάκης Περπινιάδης με την κιθάρα του, τέρμα δεξιά ο Απόστολος Χατζηχρήστος -ρίχνει γιαβάσικες πενιές!-, στο κέντρο δεξιά, νεοεμφανιζόμενη Μαρίκα Νίνου με μπουζουκι στα πόδια, με κάποιους φίλους. Να πούμε ότι Στελλάκης ήταν ο δάσκαλος τις Μαρίκα Νίνου, σε λίγους μήνες της μαθαίνει τα μυστικά της δουλειάς, του τραγουδιού και καθιερώνεται στη νύχτα της Αθήνας.\n1952 κοσμικο κεντρο "ΠΙΓΚΑΛΣ" (Πατησιων) Ο θρυλος του μπουζουκιου Δημητρης Στεργιου ή Μπεμπης, μαζι με τον Τακη Μπινη, Αποστολο Χατζηχρηστο, Βασιλης Βασιλειαδης στο ακορτεον και ο Φωτης Μιχαλοπουλος στην κιθαρα. (Μολις ειχε φυγει ο Χιωτης απο το μαγαζι).\nΒασίλης Τσιτσάνης, Απόστολος Χατζηχρήστου, Μαρίκα Νίνου, στου Τζίμη του χοντρού, 1950\nΕξήντα από τα ογδονταπέντε τραγούδια του Απόστολου Χατζηχρήστου έχουν το ύφος καντάδας και ερμηνεύτηκαν από περισσότερους τραγουδιστές μαζί. Η φωνή του εκφραστική, με μεγάλες φυσικές δυνατότητες, άρτια τεχνική και γεμάτη συναίσθημα!.\nΚαλοκαιρινή φωτογραφία, από την χρονιά τού 1956, σε κάποιο - (πιθανότατα) εξοχικό ταβερνάκι.. 6 οι καλλιτέχνες, αλλά αναγνωρίσιμοι είναι οι 2 μπουζουκίστες: στην άκρη δεξιά ο μουσικοσυνθέτης Θεόδωρος Δερβενιώτης και μπροστά από τον ακκορδεονίστα ο επίσης μουσικοσυνθέτης - (αλλά..και στιχουργός και ερμηνευτής) Απόστολος Χατζηχρήστος.. *3 χρόνια αργότερα, το 1959, ο συνθέτης τής "Πεντάμορφης", τής "Βαγγελιώς" και πολλών άλλων ασμάτων, θα ταξιδέψει σε ουράνιους μουσικούς προορισμούς, ενώ την ίδια εκείνη χρονιά, ο έτερος συνάδελφος του - (Θ.Δ.) θα πάρει μία σημαντική απόφαση για τον επαγγελματικό προσανατολισμό του: αποφασίζει να σταματήσει να παίζει στα νυχτερινά κέντρα μιάς και αισθάνθηκε οικονομικά ''αδικημένος / ριγμένος'' σε σχέση με τούς τραγουδιστές.\nΜε το τέλος της κλασσικής περιόδου του ρεμπέτικου το 1955 ο Απόστολος πέρασε στο 'περιθώριο' ακολουθώντας κι αυτός τη μοίρα όλων των μεγάλων του χώρου.. (θα πέσει κι αυτός - όπως οι περισσότεροι προπολεμικοί ρεμπέτες - θύμα της πολιτικής των εταιριών και θα παραμεριστεί απ' τη δισκογραφία). Σε κάποια επαρχιακά κέντρα Θεσσαλονίκη, Βόλος, Πάτρα, κ.α. ευτυχώς επιβίωνε ακόμη το ρεμπέτικο. Ο Αποστόλης για να πορευτεί καλλιτεχνικά και για να επιβιώσει αυτός και η οικογένειά του έκανε διάφορες περιοδείες με ρεμπέτικες κομπανίες στην επαρχία.. Σε Αθηνα παίζει σε «κατώτερης ποιότητας» μαγαζιά, μέχρι που ο καρκίνος τον χτύπησε στους πνεύμονές του, τον έριξε κάτω.. (νοσοκομεία κ.λ.π) και τον αποτελείωσε της 5 Ιούνιου του 1959...\nΑλήτη μ’ είπες μια βραδιά.. χωρίς καμιά αιτία ..\nμα του αλήτη η καρδιά.. δε σου κρατάει κακία ..\nΗ επαγγελματική ταυτότητα του Απόστολου Χατζηχρήστου\nΕμπνευσμένος και φανταστικός συνθέτης, με εντελώς ξεχωριστό και ιδιαίτερο προσωπικό ύφος, με γνήσια ρεμπέτικη στόφα, μας χάρισε πολύ μεγάλα λαϊκά μουσικά έργα, ΤΡΑΓΟΥΔΑΡΕΣ, που έμειναν στην Ιστορία, ενώ ο ίδιος σαν δημιουργός έμεινε στην αφάνεια και στη λήθη.. μια από τις πολλές αδικίες που συνοδεύουν στο διάβα της τη Ρεμπέτικη Ιστορία.\nΜερικες συνθέσεις του:\nΜοίρα με καταδίκασες κ.α!\n(Ξάδελφος του Απ. Χατζηχρήστου ο Ευάγγελος Χατζηχρήστος, τραγουδοποιός σε μερικές συνθέσεις του)\nΟ Χατζηχρήστος ήταν υπόδειγμα τιμιότητας, συνέπειας και συναδελφικότητας!. Ας δούμε τι λένε γι' αυτόν οι πλέον αρμόδιοι, οι συνάδελφοί του:\nΟ ΓΙΩΡΓΟΣ ΜΗΤΣΑΚΗΣ για τον Απόστολο Χατζηχρήστο:\n«....Θυμάμαι φόραγα ένα ζευγάρι ελβιέλες πάνινες και το χειμώνα τις έβαψα με μαύρη μπογιά για να δείχνουν παπούτσια. Κρύο τα πόδια μου! Όπως έχει και υγρασία η Θεσσαλονίκη, μη ρωτάς καλύτερα. Εκεί γνώρισα το Χατζηχρήστο τον Απόστολο.\n...Ο Χατζηχρήστος ήταν άγιος άνθρωπος. Μου έδειξε διάφορα στο μπουζούκι κι ήταν η αιτία που κατέβηκα στην Αθήνα, δηλαδή στον Πειραιά. Πάνω στη Θεσσαλονίκη, είχα πάει να βρω τον Τσιτσάνη, μήπως μπορέσει και με βοηθήσει. Ο Τσιτσάνης τότε ήταν διάσημος κι έπαιζε εκεί, αν θυμάμαι καλά υπηρετούσε στο Τάγμα Τηλεγραφητών, αλλά έπαιζε κιόλας εκεί, και μάλιστα πάνω ήταν κι ο Βαμβακάρης. Θυμάμαι πήγαινα στο μαγαζί που τραγούδαγε και άκουγα το τραγούδι του «Τα μπλε παράθυρά σου»: Περνούσα και σ αντίκρισα ψηλά απ τα παραθύρια....\nΈτσι σιγά-σιγά στη Θεσσαλονίκη, πήγα κι αγόρασα ένα μπουζούκι. Πάω σ ένα παλιατζίδικο, κοιτάω και λέω:\nΡε μάστορα, πόσο έχει αυτό; Μου λέει τόσο. Βάζω το χέρι μου στην τσέπη.\nΜπα, του λέω, Δε φτάνουνε\n- Ξαναπήγα την άλλη μέρα. Του κανα παζάρια, είχα και κάτι ψιλά παραπάνω, ξαναπήγα, την άλλη μέρα πια το πήρα το μπουζούκι. Με λυπήθηκε, μου το δωσε.\nΕκεί πρωτογρατσούνισα, εκεί άρχισα να παίζω. Ό,τι άκουγα από το Χατζηχρήστο.\nΏσπου αποφάσισα να κατέβω στον Πειραιά. Μου χε πει ο Χατζηχρήστος άμα κατέβεις στην Αθήνα, στον Πειραιά, έλα να βρεις...\n...Με το Χατζηχρήστο, λοιπόν, για να γυρίσω πίσω, δουλέψαμε μαζί στου Πίκινου στο Θησείο, στο Δάσος στο Χαϊδάρι και Δε θυμάμαι που αλλού.. Στου Πίκινου έπαιρνα μεροκάματο είκοσι δραχμές, τι να κάνω\n. Όμως μια μέρα με διώξανε γιατί βρήκανε ένα καλύτερο μπουζούκι από μένα. Ξέρεις ποιον; Το Μανώλη Χιώτη. Ε!, όπως και να το κάνουμε, ο μπαγάσας έπαιζε καλύτερα. Αυτά που σου λέω, είναι τώρα παραμονές πολέμου..».\n(μέρος άρθρου από το ρεμπέτικο φόρουμ)\nΟ Γιάννης Μπαφούνης ή Σαμιώτης: «...Με τον Αποστόλη γνωριστήκαμε προπολεμικά. Ωραίος άνθρωπος, καλός συνεργάτης, συνθέτης από τους λίγους. Εγραψε τραγούδια ολόμαλλα, να πούμε, όχι βαμβακερά, που θα μείνουν για πάντα. Γνήσιος και αυθόρμητος σαν Σμυρνιός που ήταν - όπως όλοι οι Σμυρνιοί - έγραψε απλά τραγούδια, αλλά γεμάτα νόημα! Μπορούσες να τα παίξεις και να τα τραγουδήσεις εύκολα. Εγραψε για τη φτώχεια, την προσφυγιά, την αδικία...» (Τάσου Σχορέλη: «Ρεμπέτικη Ανθολογία», εκδόσεις «Πλέθρον»).\nΟ Τάκης Μπίνης: «Ολοι του σιναφιού μας είχαμε ελαττώματα. Σε κείνον, που δεν μπορούσες να του καταλογίσεις τίποτα, ήταν ο Χατζηχρήστος. Σαν άνθρωπος, αυτός ήταν η κορυφή, ο καλύτερος όλων» (Από αφήγηση του Τάκη Μπίνη στον Ακη Νικολαΐδη, τον Απρίλη του 2003).\n.. ρίξε γιαβάσικες πενιές, Χατζηχρήστο!\nκι ένα γλυκό ντουζένι..\nγια να α’ ακούσει μια ψυχή\nπου σε καταλαβαίνει ...\nΞενύχτης μπρος στην πόρτα σου,\nσούρα στουπί και φέσι.\nΔεν πάω για το σπίτι μου.. προτού η μέρα φέξει...\nΩχ, ωχ έβγα να σε ειδώ...\nΩ, ω για σένα ξενυχτώ....


stadia – Σελίδα 2 – GameFreniacs\n16/04/2020 16/04/2020 Andreas Sigalas\nΜας δίνει ένα γενικότερo overview για τον τίτλο! Η Square Enix κυκλοφόρησε ένα νέο trailerγια το Marvel’s Avengers. Αυτό το trailer αναλύει τον τρόπο με τον οποίο οι παίκτες μπορούν να προσαρμόσουν τα εργαλεία, τα skills και το outfit των … Συνεχίστε την ανάγνωση Νέο trailer για το Marvel’s Avengers\nΑποκάλυψη για την F1 2020 (trailer)\n15/04/2020 Andreas Sigalas\nΈρχεται στις 10 Ιουλίου! Η στιγμή που περίμεναν πολλοί αφοσιωμένοι φίλοι της Formula 1 έφτασε επιτέλους: Η Codemasters επιβεβαίωσε σήμερα ότι το F1 2020, το επίσημο βιντεοπαιχνίδι του πρωταθλήματος FIA Formula 1 2020, θα κυκλοφορήσει την Παρασκευή 10 Ιουλίου για … Συνεχίστε την ανάγνωση Αποκάλυψη για την F1 2020 (trailer)\nΔείτε τα πρώτα gameplay videos για το Baldur’s Gate 3\n28/02/2020 28/02/2020 Paris Liapis\nΚαθώς και ένα επικό opening cinematic trailer! Το Larian Studios κυκλοφόρησε ένα επίσημο cinematic trailer για την Baldur’s Gate 3. Επιπλέον, η ομάδα στα πλαίσια της Pax East 2020 πραγματοποίησε μια εκδήλωση στην οποία παρουσίασε εκτεταμένο gameplay υλικό από τον … Συνεχίστε την ανάγνωση Δείτε τα πρώτα gameplay videos για το Baldur’s Gate 3\nΑνακοινώθηκαν τα πρώτα δωρεάν παιχνίδια του Google Stadia Pro\n27/11/2019 Paris Liapis\nΔεν το λες και εντυπωσιακό το lineup. Η Google ανακοίνωσε τα πρώτα παιχνίδια που θα δοθούν σε όλους τους συνδρομητές του Google Stadia Pro για το μήνα Δεκέμβριο. Θυμίζουμε τα παιχνίδια θα είναι ενεργά για όσο διάστημα οι χρήστες έχουν … Συνεχίστε την ανάγνωση Ανακοινώθηκαν τα πρώτα δωρεάν παιχνίδια του Google Stadia Pro\n23/11/2019 Andreas Sigalas\nΌπως παρουσιάστηκαν στο IGN. Το IGN μοιράστηκε ένα νέο video, το οποίο δείχνει τα πρώτα 16 λεπτά από το Darksiders: Genesis. Αυτό το video θα σας δώσει μια μικρή ιδέα για το τι μπορείτε να περιμένετε από αυτό τον top-down … Συνεχίστε την ανάγνωση Δείτε τα πρώτα 16 λεπτά του Darksiders Genesis\n20/11/2019 Paris Liapis\nΠλησιάζει η κυκλοφορία του τίτλου σε PC και Google Stadia. H Airship Syndicate και η THQ Nordic κυκλοφόρησαν ένα νέο trailer για το Darksiders Genesis, το οποίο παρουσιάζει το λεγόμενο σύστημα «Creature Core» του παιχνιδιού. Αυτό το σύστημα θα επιτρέψει … Συνεχίστε την ανάγνωση Νέο trailer για το Darksiders Genesis\n18/11/2019 Paris Liapis\nΔιορθωτικές κινήσεις από την Google. Όταν η Google ανακοίνωσε το lineup για την streaming υπηρεσία της Stadia νωρίτερα την προηγούμενη εβδομάδα, πολλοί θαυμαστές απογοητεύτηκαν από τον μικρό αριθμό τίτλων που θα γίνουν διαθέσιμοι κατά το launch. Σε μια κίνηση φαινομενικά … Συνεχίστε την ανάγνωση Google Stadia: Με επιπλέον 10 παιχνίδια έρχεται το launch\nLaunch trailer για την πρώτη αποκλειστικότητα του Stadia GYLT\n13/11/2019 Paris Liapis\nΨυχολογικός τρόμος αποκλειστικά στο Stadia. Η Tequila Works κυκλοφόρησε το πρώτο trailer της για το GYLT, τον τίτλο περιπέτειας παζλ τρίτου προσώπου που θα κυκλοφορήσει αποκλειστικά στα Stadia. Το launch trailer του GYLT τοποθετεί τον πρωταγωνιστή σε ένα ταξίδι όπου … Συνεχίστε την ανάγνωση Launch trailer για την πρώτη αποκλειστικότητα του Stadia GYLT